Da li će Srbija Postati most između Rusije i EU?\nDa li će Srbija Postati most između Rusije i EU?\nZavršena dvodnevna poseta Moskvi premijera Aleksandra Vučića bila je probojna. Stranama je pošlo za rukom da ucaglase sva sporna pitanja koja se tiču učešća Srbije u projektu Južni tok, a srpski premijer je podvukao zainteresovanost za razvoj saradnje sa Rusijom. Temu nastavlja naš analitičar Peter Iskenderov.\nMeđunarodnu pozadinu na kojoj su se odvijali rusko-srpski pregovori na vrhu (a srpskog premijera je primio ne samo njegov ruski kolega Dmitrij Medvedev, već i predsednik Vladimir Putin), teško je nazvati povoljnom. Poslednjih nedelja Zapad je ojačao pristisak na Beograd kako bi ga naterao da se pridruži zajedničkom antiruskom horu snakcija.\nIpak objektivna situacija kako u Srbiji, tako i u EU (gde je ona zvanični kandidat) objektivno zahteva ne ucenu, već saradnju. Nije slučajno Srbija u poslednje vreme pokazala spremnost i mogućnost da postane ”most” u odnosima Moskve i Brisela. I sa ove tačke gledišta reči premijera Vučića o tome da je on ”veoma zadovoljan” posetom Rusiji ne deluju kao preterivanje.\nNesumnjivo, glavni rezultat pregovora Vučića u Moskvi je bilo regulisanje svih spornih pitanja koja se tiču učešća Srbije u projektu opremanja gasovoda Južni tok. Na kraju već 8. jula uveče kompanija South Stream Serbia AG i ruska OAO Centrgaz potpisale su u Beogradu ugovor za izgradnju magistralne deonice gasovoda na teritoriji Srbije u vrednosti od oko 2,1 milijarde evra. Kompanija Centrgaz koja je član grupe Gasproma, ranije je osvojila odgovarajući tender. Kako je objasnio Aleksandar Vučić, 50% građevinskih i 40% ostalih radova u okviru realizacije projekta na teritoriji Srbije će realizovati srpske kompanije, što će im omogućiti da zarade oko 350 miliona evra. Tako da u rusko-srpskim odnosima tesno se prepliću politički i ekonomski interesi — istkla je u razgovoru za Rosiju sevodnja ekspert Centra za savremenu balkansku krizu Instituta za slavistiku RAN Ana Filimonova:\nEkonomski interesi Rusije i Srbije će biti zaštićeni. Reč je o projektima zaista globalnog značaja. Oni ne samo da su ekonomski značajni za srpsku stranu, već i u širokom pogledu označavaju jačanje pozicija Rusije.\nRusko-srpska sradnja ima opšteevropsku dimenziju ne samo u energetici. Ministar za vanredne situacije Rusije Vladimir Pučkov je pozvao EU da formira globalni sistem suprotstavljanja vanrednim situacijama na osnovu ruskog iskustva i šire iskoristi mogućnosti rusko-srpskog humanitarnog centra u gradu Nišu.\nRazume se, učesnici srpsko-ruskih pregovora nisu mogli da zaobiđu za Beograd bolan problem Kosova. Jer mnogi u Srbiji su posumnjali u doslednost ruskog stava posle pridruživanja Krima Rusiji. Ipak tačka gledišta Rusije o nepriznavanju samoproglašene kosovske nezavisnosti ostaje nepromenjena. ”Veoma sam vam zahvalan za pomoć po pitanju Kosova i Metohiji koju od vas dobijamo, i veoma sam vam zahvalan za to što želite da nastavite da razvijate sa nama ekonomske odnose” – ove reči premijera Vučića upućene predsedniku Putinu služe kao najprecizniji rezime rusko-srpskih pregovora.\n(Petar Iskenderov – Glas Rusije)


Naše malo nekome je sve: Color Press Grupa sa novim donacijama u poseti Krupnju - Svet portal\nHome Naše malo nekome je sve: Color Press Grupa sa novim donacijama u poseti Krupnju\nU trenucima kada se svi radujemo predstojećim praznicima, razmišljajući kako ćemo izaći u susret još jednoj godini u našim životima, gde god izašli to veče, kasnije se uvek vratimo svojim toplim domovima na počinak. Na desnoj obali reke Drine nekolicina meštana ne misli na Novu godinu. Meštani Krupnja, oni kojima su kuće odnele poplave, zahvativši našu zemlju u maju mesecu, još uvek nisu useljeni u nove domove, iako se radovi privode kraju.\nTim povodom, u organizaciji „Color Press Grupe“, a uz sponzorstvo „Home centra“, odneli smo ono što je samo jedna u nizu neophodnih stvari – krevete i dušeke za miran i udobniji san.\nNaš vodič, Dušica Zelenić, koordinator za donacije, najbolje poznaje stresnu situaciju i neprilike koje su zatekle njene sugrađane. Tako smo se prvo obreli u trošnoj kućici sa samo dve prostorije, u kojoj je trenutno smeštena devetočlana porodica Miladinović, sada sedmočlana, jer su se dve kćerke udale u obližnjem selu, a najmlađem članu familije, sedmogodišnjoj Anđeliji, „Home centar“ je poslao i jelku sa ukrasima, koju je odmah poželela da otpakuje, te je zajedno s ekipom novinara okitila, ne skidajući osmeh s lica.\nAnđelijina mama, bez trunke ogorčenosti, kako biste očekivali da izgleda jedna žrtva, s radošću priča kako jedva čeka da se nova kuća dovrši i osuši, te da prenese krevete koji su joj donirani.\nČetvoročlanu porodicu Petrović zatekli smo u radovima kako pomažu majstorima, a glava kuće ne krije sreću što će uskoro imati nove krevete koje im je darovao „Home centar“.\nPolazimo ka trećoj porodici, koja broji četiri člana, i koja je smeštena u Mesnoj zajednici, dok se njihova „mirna luka“ ne sagradi.\nLjubazna domaćica, gospođa Pavlović, koja je insistirala na kafi, hrabro prepričava svoja 192 dana provedena upravo tu gde stojimo – na betonu, bez kupatila, s dvoje školaraca i nezaposlenim suprugom. Iako nema svetla, iako ih greje samo jedan šporet koji su uspeli spasiti iz poplava, iako se kupaju u buretu, njen iskreni osmeh zbog samo dva kreveta i neverovatna gostoljubivost naterala su vašu novinarku da pomisle zašto se loše stvari dešavaju ovakvim ljudima?\nS verom i nadom da će se nakon Nove godine useliti u dom, ostavljamo ljubazne domaćine, a gospodin Pavlović se vraća da s majstorima što pre dovrši svoju buduću oazu, presretan što je porodica na okupu, pa kakva god da ih je muka zadesila.\nIz ove već treće posete Krupnju, mogli smo naučiti dve stvari: da postoje empate i ljudi dobre volje koji su još uvek spremni da pomognu, kao što je „Color Press Grupa“ koja redovno šalje svoje novinare na teren kako bi proverili situaciju i porazgovarali o potrebama stanovništva Krupnja, a „Home centar“ je samo jedan od donatora koji se odazvao ovoj akciji. Nadamo se da će ih ubuduće biti još!\nNastavićemo da pomažemo, uz apel vama koji pratite naš portal da Krupnju fale stolovi i stolice, trpezarijski nameštaj, i sitnice poput fena i pegli.\nAna Nikolić prošetala DUBOKI DEKOLTE ALI I ŠLIC i zapalila internet


"Imamo igrače Napolija, Rome, Mančester Junajteda, Liverpula, definitivno smo jači nego što pokazuje FIFA lista. Može da se vidi lista klubova u kojima nastupaju reprezentativci. Imamo i nešto što ranije nismo imali, atmosferu, svi dišu jedan za drugog i to je veliko zadovoljstvo. Pruža nam se šansa za uspeh. To što nismo igrali osam godina na velikim takmičenjima može da bude prednost", rekao je Prijović za poljski "Sport".\nIzrazio je i želju da Srbija iz prvog šešira na žrebu u Moskvi, koji će se održati 1. decembra, izvuče Poljsku, zemlju u kojoj je sa velikim uspehom nosio dres Legije iz Varšave.\n"Voleo bih Poljsku iz prvog šešira jer su među slabijima tu, ali samo na papiru. Poljska ima jak tim, igra slično Srbiji i na Evropskom prvenstvu u Francuskoj pokazala je kvalitet. Rezultate za poštovanje ima, ali ih se ne bojim. Bilo bi lepo da se sretnem sa bivšim saigračima iz Legije."\nPoljske medije zanimalo je kako se Prijović oseća zbog gola Gruziji (1:0) kojim je odveo "orlove" na Svetsko prvenstvo.\n"Teško je opisati rečima osećaj, naravno da je uzbudljiv. Svi su sanjali da odemo na Svetsko prvenstvo, cela zemlja je gledala u nas i uspeo sam da postignemo gol, o tome sam maštao i sada je stvarnost. Nikada neću zaboraviti taj trenutak."\nOn je dodao da je primio mnogo čestitki širom Evrope, od Poljske, Turske, Švajcarske čak do Engleske i to od bivšeg saigrača koga nije čuo devet godina.\n"Ljudi su ponosni na nas. Uspehu su dodatno doprineli Partizan i Crvena zvezda sa odličnim igrama u Ligi Evrope. Možemo da kažem da se u Srbiji lopta ponovo rodila, svi su uzbuđeni i veruju u naš fudbal. Očekivanja pred žreb u Moskvi su velika".\nNije želeo previše da komentariše oko odlaska selektora Slavoljuba Muslina.\n"To je problem Saveza. Sve što mogu da kažem je da je Muslin uradio vrlo dobar posao, dao mi je priliku da debitujem i opravdao sam poverenje."\nPrema njegovim rečima ne žuri mu se da ide iz PAOK-a, uprkos interesovanju klubova iz engleske Premijer lige Hadersfilda i Brajtona.\n"U PAOK-u mi ide dobro, totalno sam posvećen obavezama. Odlazak u Englesku je uvek rizik, posebno u januaru i to je rulet. Brzo sam se adaptirao u Grčkoj, PAOK je zadovoljan sa mnom i ja sam njim. Biće vremena da se priča o transferu", rekao je Prijović, koji je pre sadam godina nosio dres engelskog Derbi Kauntija."


"Ivo Andrić je uvek aktuelan" : Nadlanu.com\nObjavljeno 23. apr 2013. / 19:23:55\n"Taj roman je izvrstan i meni najdraži Andrićev roman, ne samo zato što pripada onom urbanom pisanju u kojem se istorija ne tretira na način da dobija mitske dubine nego je tu, neposredna je", rekao je on, podsetivši da je Andrić "Gospodjicu" pisao u centru Beograda, u Prizrenskoj ulici, 1943-44. godine.\nS obzirom da roman zahvata raspon od 1905. do 1935. godine, autor je "govorio o događajima koji su praktično jučerašnji, a ne nekakva davna prošlost i odabrao je lik koji je uzorni, moderni junak, odnosno anti-junak, a taj lik je sada ponovo savremen", dodao je reditelj.\n"Mi živimo u dobu u kome je božanstvo zvano novac, dok je ideja sticanja, imanja praktično dominantna filozofska istina savremenog sveta. Bolno je koliko su aktuelne reči koje se izgovaraju na sceni, bolno je koliko su situacije koje mi tu gladamo aktuelne", naglasio je on.\nStojanović je ocenio da je "bilo potrebno da mi dođemo u predele ovog našeg divljeg prvobitnog kapitalizma, pa da razumemo neke stvari, da razumemo odnos prema novcu, prema novčanim špekulacijama".\n"Mi koji smo negde između, niti smo dovoljno jeftina i sposobna radna snaga, niti smo na izvoru finansijskih špekulacija, mi smo sada autsajderi i to na isti način kao neki od likova u 'Gospođici", primetio je on.\n"Dakle, to je uzbudljivo štivo i zaista pozorišno, čak i filmično", zaključio je on.\nStojanović je ispričao da mu je dramatizaciju romana koju je pre 50 godina napisao Marko Fotez dala njegova udovica, dramska umetnica Marija Crnobori.\nPriznajući da bi svako ko voli Andrića i bavio se njime imao skepsu, istakao je da je ovde reč o "izuzetnoj dramatizaciji koja ima perfektnu upotrebu vremena, sažimanja vremena i centralnih mitova iz Gospođicinog života i svega što se dešava u jednu pravu celinu koja traje sat i 40-50 minuta".\n"To je urađeno vrlo vešto, a nije ni čudno jer Fotez je, što se nažalost zaboravlja, čovek koji je otkrio posle tri veka Marina Držića i napravio prvu scensku verziju 'Dunda Maroja'. Bio je i osnivač Dubrovačkih letnjih igara, po mnogo čemu jedna od najznačajnijih figura bivšeg jugoslovenskog pozorišnog prostora", rekao je on.\nFotezova dramatizacija pre 50 godina nije odigrana, jer je tada, kako je ispričao Stojanović, odigrana "Prokleta avlija", koja je bila veliki promašaj JDP-a, od onih koji se pamte, i to 1962, samo godinu dana pošto je Andrić dobio Nobelovu nagradu.\n"Ova radikalizacija pozorišne nemaštine je sada došla do svog vrhunca, ali zapravo nikad nisam ni radio u nekim idealnim uslovima, osim možda svoju prvu predstavu pre 25 godina", izjavio je on.\nDodao je da su sada radili "sa manje novca za neke autorske delatnosti, ali zato sa onoliko koliko je potrebno za ono što je scenografska i kostimografska vizija".\n"Niko nije rekao nema novca, ali s druge strane, ja sam ovo u svojoj kući radio pro bono, a mnogi drugi su, mada ne ulazim u tudje honorare, radili za manje nego inače", rekao je reditelj i scenograf, koji je i umetnički direktor JDP-a.\nStojanović je primetio da su zapravo "svesrdno radili na održavanju iluzije da srpska kultura postoji".\n"Čovek se svaki put pita pred premijeru ili tako nešto, da li je to što mi radimo pogrešno. Za koga mi lažemo da postoji srpska kutura, koja se najviše na svetu ne tiče onih koji bi time ne samo trebalo da se bave, nego koji primaju neke plate, ma kako male, da se time bave".\n"Srpska kultura to smo mi koji je pravimo, a ovi koji predano, studiozno, zaverenički rade na tome da nas onemoguće, to su ljudi koji su jedan bezobrazan svet, svet u Andrićevskom smislu bez obraza. Ja se pitam da li premijere treba da izlaze, a vidim da oni nisu zapitani nad bilo čim, njima je svejedno", izjavio je on.\nStojanović je ovih dana, zajedno sa Ivom Milošević režirao i predstavu "Letnja noć bez sna" u Ustanovi kulture Vuk Karadžić.\n"To je jedno pozorišno zdravlje, vedra anglosaksonska priča o zaljubljivanju, koja je pozorišno zanimljiva pošto su dva lica koja su na sceni - sve. I samo pozorište, i naratori, i komentatori, glavni i sporedni likovi. To je histrionska radost, kao komedija del arte na savremen način, a i sama režija 'u četiri ruke', naizmenično i zajedno, bila je jedan mali pokus", rekao je on.\n"Bilo je lepo na premijeri. Glumci su se radovali što igraju, mi što smo režirali. I publika je to volela. To je komedija, nema visoke pretenzije, a nadam se da nije zabava na jeftin, površan i nedostojan način", izjavio je Stojanović.\ngorčin stojanovićivo andrić


Stojanovićev glas razuma... - Sportske.net\nStojanovićev glas razuma...\nEuforija koja se podiže među navijačima Crvene zvezde na pomen šampionske titule naljutila je prvog čoveka kluba i trenera Stojanovića koji su, čini se, jedini spremni da zvezdaškoj javnosti skrenu pažnju na podatak da su za titulu neophodna još tri boda koji se neće sami osvojiti.\nOčekivano - Mažić sudi na "Rajku Mitiću"!Lazovićev oproštaj...Neka bude sportski derbi!Živković pred derbi "puca" od samopouzdanjaRajković: "Neću da prizivam Drinčića"\nNajtrofejniji srpski klub nalazi se pred 26. šampionskom titulom na koju se u Ljutice Bogdana čeka skoro sedam godina.\nU takvoj konstelaciji stvari ne čudi što navijači i zvezdaška javnost uveliko planiraju proslavu i šalju šestogodišnju dominaciju "večitog rivala" u arhivu, ali je pozitivno to što euforija nije uhvatila glavne rukovodioce kluba i trenera Stojanovića.\nSudeći prema rečima Slaviše Stojanovića, predsednik Dragan Džajić i on kao trener ljuti su zbog činjenice da se Zvezdi stavlja trofej u ruke u situaciji kada klub tek treba da odradi svoj posao na terenu i stavi pečat na uspešan prolećni deo sezone.\n"Kao predsednik Džajić, i ja sa ljut što se danima u prvi plan gura proslava titule, kao da je samo pitanje sa koliko golova ćemo pobediti OFK Beograd. Vidim da je prisutna slavljenička atmosfera, ali mi treba prvo da pobedimo" objektivno rezonuje Stojanović.\nČinjenica je da su navijačka prepucavanja oko toga kako se Partizanu "otima" titula a Zvezdi "poklanja" zatrovala i zaslepila navijače Crvene zvezde koji ne shvataju da u 90 minuta sve može da se preokrene na stranu Partizana.\n"Delije" su izgleda zaboravile utakmicu sa Donjim Sremom iz jesenjeg dela šampionata kada je na proslavi pola veka "Marakane" ekipa vodila rezultatom 2:0 a na kraju primila gol u sudijskoj nadoknadi i ostala bez dva boda.\nZbog toga rezonovanje Slaviše Stojanovića treba uzeti kao jedino ispravno jer slovenački stručnjak ima pravo što, za razliku od većine zvezdaša, ne želi da "skida pantalone dok ne ugleda more".\nOnima koji ne dele njegovo mišljenje trebalo bi postaviti samo jedno pitanje, kako ćete se osećati ukoliko u subotu uveče OFK Beograd odnese bod sa "Marakane" a Partizan iz Subotice donese čitav plen?


Babić: Šutanovac deli žene po političkoj pripadnosti – NovostiDana.rs\nBabić: Šutanovac deli žene po političkoj pripadnosti\nBEOGRAD – Šef poslaničke grupe SNS Zoran Babić izjavio je danas da je poslanik DS Dragan Šutanovac nastavio da vređa službenicu u poslaničkom klubu naprednjaka i da deli žene po političkoj pripadnosti.\nBabić je Šutanovcu poručio, reagujući na pozive koji su poslaniku DS upućeni da podnese ostavku ili za smenu, da je mu je „više mesto na pašnjaku nego u parlamentu i javnosti“.\n„Nastavio je da vređa i govori o nekome ko je službenica Skupštine Srbije kao o nepristojnoj i nevaspitanoj osobi koja je zaposlena u Skupštini Srbije”, rekao je Babić na sednici republičkog parlamenta javljajući se po Poslovniku.\nOn je dodao da je „za dame i žene nedostojno da dele istu prostoriju sa čovekom koji mrzi druge žene i kojima upućuje nepristojne poruke preko društvenih mreža“.\nBabić je naveo da je Šutanovac time povredio dostojanstvo republičkog parlamenta.\nNjegov stranački kolega Vladimir Đukanović ranije danas je zatražio ostavku ili smenu Šutanovca, zbog „lajka“ na poruku jednog tviteraša „Da li ti klečiš na sastancima SNS?“, koji je upućen službenici u poslaničkom klubu SNS Mariji Jovičić.\nŠutanovac je na to reagovao da je to bila greška i da se zbog toga još ranije izvinio.\n„Ovde se radi o nepristojnoj i nevaspitanoj osobi koja je na volšeban način zaposlena u Skupštini Srbije o čemu su mediji već pisali. Hteo sam da je blokiram, jer sa botovima ne komuniciram. Grešku sam ispravio i dotičnu blokirao“, rekao je ranije Šutanovac.


Rektor Nikolić i ambasador Galip razgovarali o unapređenju saradnje sa turskim univerzitetima\n/ Rektorat /Vijesti /Rektor Nikolić i ambasador Galip razgovarali o unapređenju saradnje sa turskim univerzitetima\nRektor Univerziteta Crne Gore prof. dr Danilo Nikolić razgovarao je sa turskim ambasadorom u Crnoj Gori Serhatom Galipom o mogućnostima za unapređenje postojeće i uspostavljanje nove saradnje sa visokoškolskim ustanovama u Turskoj.\nPosebna pažnja na sastanku posvećena je izučavanju turskog jezika na Univerzitetu Crne Gore. U tom kontekstu, na sastanku je saopšteno da bi izučavanje i bolje poznavanje turskog jezika doprinijelo naučnoistraživačkom radu u društveno-humanističkim naukama. Posebno, ako se ima u vidu da Crna Gora i Turska dijele zajedničku kulturu i istoriju i da postoji veliki broj dokumenata u turskim državnim arhivima koji nijesu prevedeni na naš jezik.\nRektor Nikolić i ambasador Galip razgovarali su o mogućnosti za uspostavljanje bliže saradnje sa turskim univerzitetima. Trenutno, Univerzitet Crne Gore, osim bilateralne saradnje, sa turskim univerzitetima sarađuje i kroz program Evropske unije Erasmus plus i program razmjene studenata i osoblja Mevlana, koji finansira Vlada Turske. Član je i Balkanske univerzitetske asocijacije, čiji je osnivač Univerzitet u Trakiji, sa kojim Univerzitet Crne Gore sarađuje kroz Mevlana program.\nRektor Nikolić je ukazao da se univerzitetska i saradnja dvije zemlje može, osim u oblasti društveno-humanističkih nauka, dalje razvijati i u oblasti tehničko-tehnoloških nauka i umjetnosti.\nAmbasador Galip kazao je da će turska Agencija za međunarodnu saradnju i koordinaciju u Crnoj Gori (TIKA) nastaviti da finansira izgradnju Fakulteta dramskih umjetnosti u okviru Univerzitetskog kompleksa – Akademija umjetnosti na Cetinju. On je pozvao Univerzitet Crne Gore da naredne godine prijavi projekte koje bi mogla da finansira TIKA.\nSastanku su, osim rektora Nikolića i ambasadora Galipa, prisustvovali i prorektorica Univerziteta Crne Gore prof. dr Đurđica Perović i v.d. direktora turskog kulturnog centra „Yunus Emre“ Can Güray.


Forum partnera u primeni Akcionog plana | | Stakleno Zvono e-TV magazin\nDruga konferencija Foruma partnera u primeni Akcionog plana za sprovođenje Nacionalne strategije održivog razvoja održana je danas u Kragujevcu. U radu foruma učestvovalo je oko 200 predstavnika svih nadležnih institucija, lokalnih samouprava u Republici Srbiji, nevladinih organizacija, akademske zajednice, mediji i privredni subjekti. Osnovni cilj jeste uspostavljanje dijaloga i saradnje među parterskim institucijama, organizacijama i pojedincima radi boljeg sprovođenja mera i aktivnosti utvrđenih Akcionim planom. Kabinet potpredsednika Vlade za evropske integracije, kao nadležna institucija za sprovođenje Strategije, uspostavio je mrežu koordinatora za primenu Akcionog plana Nacionalne strategije održivog razvoja koja do sada broji 231 člana, a čine je koordinatori i članovi timova u nadležnim državnim institucijama i lokalnim samoupravama u Srbiji.\nDruga konferencija bila je posvećena uspostavljanju dijaloga između partnera i razmatranju tema značajnih za sprovođenje Strategije u narednom periodu. Program konferencije sastojao se iz tri dela: plenarnog, rada po grupama i završnog dela. U plenarnom delu konferencije potpredsednik Vlade za evropske integracije Božidar Đelić predstavio je trenutno stanje i perspektive održivog razvoja zemlje u svetlu ekonomske i finansijske situacije.\nOva strategija kao i sve drugo mora pretrpeti proveru realnosti iz razloga što je ona izrađena pre nego što je počela velika\nBožidar Đelić -potpredsednik Vlade za evropske integracije\nekonomska kriza, drugim rečima kaže Đelić, jedan broj aktera još nije uskladio njihove Akcione planove sa realnim finansijskim mogućnostima koje imamo. I to je ono što očekujemo dodavši da smo u domenu energetike napravili posle dugog niza godina iskorak, pokrenuti su tenderi za dve termoelektrane i to po ekološkim i evropskim standardima. Takođe je potpisan sporazum o razumevanju sa najvećim energetskim kompanijama u Evropi , za proizvodnju hidroenenergije, a na Vladi je napokon usvojena uredba koja omogućava ubacivanje električne energije koja se proizvodi iz obnovljivih izvora u postojeći energetski sistem. Znaće se po kojoj se ceni kupuje kilovat električne energije koja dolazi od sunca, vetra, biomase. Činjenica je da smo počeli pregovore sa Japanom da obezbedimo tretman izduvnih gasova na našim termoelektranama, koje nas danas zagađuju – on konstatuje da je napravljen jedan veliki iskorak.\nUz ovaj strateški dokument, Srbija se kvalifikovala za mesto u svim međunarodnim aktivnostima iz oblasti održivog razvoja. Učestvovaće na konferenciji o klimatskim promenama u Kopenhagenu, deo je Energetske i Transportne zajednice Jugoistočne Evrope i u izradi strategije zemalja Dunavskog sliva. Strategija održivog razvoja je u mnogo čemu informisala i platformu Vlade Republike Srbije za predstojeću decembarsku konferenciju u Kopenhagenu, gde će svetski lideri pokušati da naprave globalni dogovor za smanjenje ugljendioksida u vazduhu, u sledeće dve decenije.\nOna ministarstva koja nisu uskladila svoj Akcioni plan sa novim realnim sredstvima koje će dobiti u budžetu za 2010. godinu, treba to što pre da urade, jer kako kaže Đelić, očekujem da će to uraditi do trećeg foruma koji je predviđen u maju sledećegodine,ai biće održan u Nišu.\nOva Strategija povezana je sa obavezama koje je naša zemlja preuzela u sklopu sporazuma o stabilizaciji i pridruživanju. Taj ključni sporazum koji imamo sa Evropom sadrži veoma jaku ekološku komponentu koju pokriva ova strategija pa se očekuje da mnogie oblasti koje se tiču ekologije, budu usklađene sa Evropom.\nOvo je bila veoma dinamična godina kada je reč o ekologiji, prvo što je posle dugog iščekivanja usvojen ambiciozni set zakona, uz to kako kaže Đelić imamo dve velike kampanje od strane Ministarstva, jedna je ’’Očistimo Srbiju’’, a druga je uklanjanje divlje gradnje. U ovom momentu postoji veliki broj projekata za izgradnju regionalnih deponija, u kojima će se otpad pretvarati u električnu energiju, pa su danas deponije centri za proizvodnju takve energije, i na tome će se najviše danas raditi.\nZa nauku i tehnologiju obezbeđen je nekomercijalni zajam od 200 miliona evra od evropske investicione banke, koji će se naći i u Kragujevcu, a jedan od prioriteta naučne strategije jeste zaštita životne sredine i borba protiv klimatskih promena.\nU toku naredne godine plan je da se inicira izrada Strategije održivog razvoja grada Kragujevca.\nVažno je da se svi strateški i akcioni dokumenti u Kragujevcu, a to su prema rečima Srđana Matovića člana GV za zaštitu žvotne sredine, Strategija ekonomskog razvoja za period 2007/2011, Strategija razvoja socijalne zaštite i LEAP-a objedine i da Strategija održivog razvoja Kragujevca bude jedan dokument kojim ćemo definisati kako bi trebalo da izgleda razvoj Kragujevca, zbog ogromnih inesticija koje se u gradu očekuju. Očekujem da ćemo tokom januara, vezano za početak izrade Strategije održivog razvoja imati formiran lokalni Forum partnera, koji će prema njegovim rečima u punoj meri prezentovati sve institucije, udruženja, zainteresovane pojedince, koji oblast održivog razvoja smatraju važnom.\nNa drugoj konferenciji Foruma partnera u Kragujevcu, radne grupe formirane prema ’’stubovima’’ Strategije, razmatrale su teme značajne za sprovođenje Strategije u narednom periodu: izveštavanje o napretku sprovođenja Akcionog plana i Strategije, saradnja nadležnih institucija i partnera, predstojeća revizija Akcionog plana. Zaključci kao rezultat rada po grupama, bili su predstavljeni i usvojeni na završnom delu konferencije.\nVeliko spremanje Srbije (78.7%)\nUMETNIČKA NASEOBINA na jezeru Ćelije (77%)\nSednica Stalne konferencije gradova i opština u Nišu (75.5%)\nSEKOPAK prvi operater sistema upravljanja ambalažnim otpadom (74.2%)\nFestival kvaliteta u Kragujevcu 2010. (70.2%)\nTags: deponijaeko vestiekologijaenergetska efikasnostEUkonferencijaKragujevacMinistarstvo životne sredineNisocistimo srbijuOdrživi razvojproizvodnjaProjekatrudarstva i prostornog planiranjaSrbijavesti\nNext story Glasaj za Zemlju\nPrevious story EKO BIZNIS


Otvoren konkurs Bašta festa - LookerWeekly.com magazin\nOtvoren konkurs Bašta festa\n· 22/03/2015 ·1 min read\nKonkurs internacionalnog festivala kratkog igranog filma “Bašta festa” (2-5. jula, Bajina Bašta) otvoren je do 1. maja. Film, kojim se konkuriše, mora biti realizovan u poslednje dve godine (ne sme biti stariji od 2013. godine).\nGlavna tema festivala je odnos reditelja i glumca, tako da će među izabranim filmovima biti oni u kojima postoje autentična i kvalitetna glumačka ostvarenja.\nSvi kratki filmovi su deo takmičarskog programa u okviru jedne selekcije, napravljene od strane mladog filmskog reditelja Ognjena Glavonića.\nNa prošlogodišnjem festivalu bilo je izabrano 26 filmova iz 13 zemalja. Nagrade se dodeljuju za: najbolji film u celini (Zlatna imaginacija), najbolju režiju (Zlatna indikacija), najbolju mušku i žensku ulogu (Zlatna interpretacija), kao i za najbolji scenario (Zlatna inspiracija).\nTakođe, Žiri mladih, sastavljen od srednjoškolaca iz Bajine Bašte, dodeliće svoju nagradu za najbolji film.\nPrijave slati na: prijava@bastafest.com, a sve detaljnije informacije možete dobiti na sajtu www.bastafest.com.\nFestival predstavlja specifičan spoj filma, prirode i dobre zabave, samim tim sve programske celine odvijaju se na otvorenom: projekcije takmičarskog programa u parku „Borići“, žurke i koncerti na obali reke Drine na plaži Rača (pored Bašta kampa) i izleti za učesnike festivala na najatraktivnije lokacije ovog predela.\nBašta fest je obogaćen i radionicama za mlade filmske stvaraoce, učesnike festivala, kao i kreativnom radionicom za srednjoškolce „Kutija – pakovanje mašte“ čiji je koordinator kostimograf Darinka Mihajlović.\n14. Bitef Polifonije u Parobrodu\nNBCUniversal najavio je kupovinu serije The Outpost\n4. GoetheFEST 2015 „Sećanja i nade“


Nezavisna Komisija za Medije (NKM) sa zabrinutošću prati pitanja koja su nedavno postavljenja u javnosti, što se tiče pretnji linča koja su se desila nekim novinarima.\nNKM smatra da su ove pretnje i napadi istovremeno i napad na slobodu medija i slobodu izražavanja uopšte, prema tome, takvo ponašanje pojedinih pojedinaca neprihvatljivo je u slobodnoj i demokratskoj državi, kojoj težimo.\nNovinari i mediji uopšte igraju vrlo važnu ulogu, posebno u ovoj teškoj javnoj zdravstvenoj situaciji, gde se i naša zemlja ozbiljno suočava u ovom trenutku globalne pandemije sa COVID-19.\nNKM podseća sve aktere u zemlji da ostanu posvećeni ispunjenju svoje institucionalne, ustavne i pravne misije, a to je zaštita slobode izražavanja, raznolikost mišljenja, pristup informacija za novinare i javnost, podsticanje profesionaliazma u redovima novinara, menadžera i vlasnika medija.\nStoga, NKM smatra da su za sprečavanje takvih događaja, potrebne su pravovremene akcije odgvornih istitucija, stvarajući sigurno okruženje za bavljenje novinarstvom.\nIstovremeno, NKM poziva sve licecniranje medije i sve novinare, da izveštavaju poštujući etičke principe i postupajući u skladu sa Zakonom i podzakonskim aktima NKM-a.


Marbo - značaj radnih uslova za poslovne rezultate: Zdravo poslovanje je u zdravim ljudima - Biznis i Finansije\nHome\tTekstoviB&F Plus\tMarbo – značaj radnih uslova za poslovne rezultate: Zdravo poslovanje je u zdravim ljudima\nMarbo – značaj radnih uslova za poslovne rezultate: Zdravo poslovanje je u zdravim ljudima\nby bifadmin 15. oktobra 2014.\nPored ovogodišnje titule najboljeg poslodavca u prehrambenoj industriji, Marbo je za svoj proizvodni pogon u Magliću dobio i internu PepsiCo nagradu kao fabrika koja je najviše unapredila bezbednost i zdravlje na radu u Evropi tokom 2013 godine. Kultura bezbednosti je jedan od najznačajnih segmenata u poslovnom konceptu „Poslovanje sa svrhom“, ističu u ovoj kompaniji.\nU svetu na svakih 15 sekundi na poslu nastrada jedna osoba, odnosno 6.300 ljudi dnevno ili 2,3 miliona godišnje, navodi se u izveštaju Međunarodne organizacije rada. Zbog povreda na radu svetska privreda godišnje gubi oko četiri odsto društvenog proizvoda, odnosno oko 2,8 milijardi dolara. U Srbiji, prema podacima Uprave za bezbednost i zdravlje na radu, godišnje se evidentira oko 25.000 lakših i više od 1.000 teških povreda, od kojih je prošle godine 30 imalo smrtni ishod. Detaljnija specifikacija ove nevesele liste pokazuje da su najrizičnije proizvodne delatnosti sa više od trećine ukupno evidentiranih povreda. Međutim, u situaciji kada su pad životnog standrada i potraga za bilo kakvim poslom glavne teme svakodnevnog preživljavanja u Srbiji, pitanje rizika od nesreća na radnom mestu i uslova koji dugoročno utiču na zdravlje zaposlenih u domaćoj javnosti dobija na značaju tek kada se dogodi tragedija.\nNasuprot tome, iskustvo uspešnih kompanija pokazuje da su poslovni rezultati u direktnoj vezi sa zadovoljstvom zaposlenih ukupnim uslovima rada. Izuzetno važan segment u tome je razvijanje kulture bezbednosti, kažu u kompaniji Marbo, članici PepsiCo grupe, čiji je proizvodni pogon u Magliću nagrađen internom PepsiCo nagradom kao fabrika koja je najviše unapredila bezbednost i zdravlje na radu u Evropi tokom 2013 godine. U Marbu, broj povreda na radnom mestu koje prouzrokuju odsustvo sa posla smanjuje se iz godine u godinu: u 2010. bilo ih je 40, a prošle godine – nijedna. Ovakav trend je rezultat napora da se izgradi i razvija radna sredina bez ijedne povrede na radu, ističe Sanja Zekonjić, Plant Change Lead u kompaniji Marbo. U tom cilju uspostavljen je PepsiCo sistem za upravljanje opštom bezbednošću i kreiranje zdravijeg i bezbednijeg radnog okruženja, koji je prilagođen globalnim standardima i zahtevima lokalnog zakonodavstva, a shodno rizicima u prehrambenoj industriji.\nKultura bezbednosti u zajednici\nPrema globalnoj statistici, zaposleni u ovoj delatnosti pretežno stradaju i oboljevaju od povreda leđa, psihičkih problema i oboljenja gornjih ekstremiteta, a aktivnosti koje najčešće dovode do povreda su ručno prenošenje tereta, okliznuća i saplitanja. Zato se, u svrhu prevencije, radna mesta rangiraju prema procenjenom stepenu rizika, identifikuju se opasnosti od povreda ili vrste oboljenja koja su najčešće povezana sa određenim oblastima ili radnim zaduženjima u okviru kompanije i na osnovu tih rezultata se određuju posebne obuke, liste provera i tehničke mere zaštite, objašnjava Zekonjić. „Broj povreda smanjen je zahvaljujući angažovanju samih zaposlenih, koje motivišemo i kroz nedeljne sastanke sa menadžmentom. Na njima se, kroz konkretne poslovne situacije, ukazuje na to koliko je važno da zaposleni, zbog sopstvene dobrobiti, poštuju propisane procedure. U kompaniji organizujemo specijlne obuke za upravljanje rizicima na radnom mestu, a naše iskustvo pokazuje da su one od suštinske važnosti za smanjenje broja povreda na radu“.\nTakođe je veoma važno da se edukacija i sveobuhvatne mere zaštite dosledno sprovode ne samo u proizvodnji već među svim zaposlenima. „Preduzeli smo brojne mere za oko 450 ljudi na terenu koji se bave prodajom i logistikom. Posebnu pažnju posvećujemo treninzima koji doprinose sigurnoj vožnji kao vidu prevencije od nezgoda, i sa ciljem da se poveća lična i sigurnost svih učesnika u saobraćaju. Dodatno, za zaposlene u ovim delatnostima obezbedili smo uniforme od materijala koji su visokootporni na vodu, sunce i vetar, što je, zajedno sa ostalom zaštitnom opremom koja prati najnovija tehnološka dostignuća, značajno unapredilo prevenciju i u ovom segmentu poslovanja“, kaže Rajko Vasojević, West Balkans Commercial & HQ HR Manager u Marbu.\nOn dodaje da su, pored zaposlenih, merama zaštite obuhvaćeni i oni koje kompanija angažuje za pružanje određenih usluga. „Među odredbama ugovora je i uslov da naši saradnici moraju da poštuju PepsiCo kodeks ponašanja a samim tim i propisane standarde kada je u pitanju bezbednost i zdravlje na radu. Na primer, Marbo obezbeđuje GPS uređaje za sva vozila saradnika koji uslužno vrše dostavu naših proizvoda, kako bi se, između ostalog, obezbedilo poštovanje brzine i drugih propisa u saobraćaju i da bismo na vreme preduzeli odgovarajuće mere ako se ti propisi prekrše. Takođe, dostavljači koje angažujemo moraju prethodno da prođu naš trening o sigurnoj i bezbednoj vožnji i drugim neophodnim merama zaštite“.\nMarbo unapređuje ovu oblast kroz uspešnu saradnju sa Službom medicine rada u Novom Sadu i sa lekarima iz Bačkog Petrovca, kroz redovne medicinske preglede zaposlenih i konsultacije sa medicinskim stručnjacima o potencijalnim rizicima i odgovarajućoj zaštitnoj opremi. Kompanija ima odličnu saradnju i sa lokalnim samoupravama u Magliću i Bačkom Petrovcu, napominje Sanja Zekonjić, u okviru koje se sprovode i obuke u školama o zdravlju i bezbednosti zaposlenih na radnom mestu.\nKultura bezbednosti, međutim, zahteva da zaposleni aktivno učestvuju u njenom kreiranju.\nStoga se u kompaniji Marbo, kao i u svim drugim kompanijama u sastavu PepsiCo grupe u svetu, među zaposlenima svake dve godine sprovodi anketa o zdravlju organizacije, koja, pored bezbednosti radnog okruženja, rangira i druge važne segmente za zadovoljstvo zaposlenih, poput kvaliteta menadžmenta, mogućnosti za razvoj karijere, ali i načina na koji se kompanija pozicionira na tržištu, kaže Rajko Vasojević. „Cilj je da se identifikuju segmenti u kojima su zaposleni zadovoljni, a gde je potrebno da se radi na unapređenju. Anketa o zdravlju organizacije je anonimna, odgovore analizira eksterna agencija, a dobijeni rezultati predstavljaju smernice za kompaniju u definisanju programa koji će doprineti da se zaposleni osećaju još bolje. Nakon toga se organizuju fokus grupe na nivou cele kompanije, kako bi se sačinio odgovarajući akcioni plan čija realizacija se prati na mesečnom nivou. Rezultati ankete u poslednjih šest godina ukazuju na direktan uticaj i značaj zadovoljstva zaposlenih za poslovne rezultate koje ostvarujemo“.\nAnketa o zdravlju organizacije je jedan od projekata u PepsiCo poslovnom konceptu „Poslovanje sa svrhom“, koji je zasnovan na razvijanju održivosti kroz održivost ljudi, održivost životne sredine, talenta, i izuzetnim poslovnim performansama. U tom cilju osmišljen je i program „PepsiCo Fondacija“, koja je osnivač ExCEL nagrade za dvogodišnje ili četvorogodišnje studije na univerzitetima i stručnim školama širom sveta. Program podržava obrazovanje dece zaposlenih u kompaniji, a Vasojević ističe da su među dobitnicima, već drugu godinu za redom, „deca naših zaposlenih u Srbiji i Bosni i Hercegovini. Takođe, zaposleni u Marbu su redovno i među dobitnicima posebnih nagrada koje PepsiCo na globalnom nivou dodeljuje u Njujorku za iskazane rezultate na radnom mestu“.\nZahvaljujući poslovnoj filozofiji da je zdravo poslovanje u zdravim i zadovoljnim ljudima, te da je dugoročno ulaganje u unapređenje radnih uslova jedan od najvažnijih preduslova održivosti, PepsiCo je, prema oceni 238 miliona korisnika poslovne mreže LinkedIn, već drugu godinu za redom rangiran među 10 najatraktivnijih poslodavaca u svetu. Prošle godine, ugledni CRF Institut je PepsiCo grupu svrstao na treće mesto na listi 20 najboljih poslodavaca u Evropi, a u Marbu ne kriju posebno zadovoljstvo zbog titule najboljeg poslodavca u domaćoj prehrambenoj industriji, koju im je na osnovu ankete među svim zaposlenima ove godine dodelio poznati biznis portal Infostud.\nRoman Vladislava Bajca “Hamam Balkanija” objavljen u SAD\n“Goldman Sachs” u trci za RTB “Bor”


Ljajić u Istanbulu pozvao turske privrednike da ulažu u Srbiju\nPotpredsednik Vlade i ministar trgovine, turizma i telekomunikacija Rasim Ljajić pozvao je danas turske privrednike iz Poslovnog udruženja za ekonomske odnose sa inostranstvom (DEIK) da nastave sa ulaganjima u Srbiji, s obzirom na pozitivna iskustva ulagača iz te zemlje koji su pokrenuli biznis u gradovima širom Srbije.\n- Svi koji su odlučili da pokrenu proizvodnju u Srbiji, razmišljaju o povećanju dosadašnjih kapaciteta, što dovoljno govori o stabilnosti i poslovnoj klimi za investicije kod nas - rekao je Ljajić na sastanku sa turskim privrednicima u sedištu DEIK u Istanbulu - saopštilo je Ministarstvo.\nKoordinator udruženja privrednika DEIK za Srbiju Bajram Akgul istakao je da su, uprkos trenutnoj ekonomskoj situaciji u Turskoj, privrednici iz te zemlje zainteresovani za ulaganja u Srbiju, zato što je naša zemlja za njih najznačajnija investiciona destinacija u regionu.\nNaročito, dodao je Akgul, zbog sporazuma o slobodnoj trgovini koje Srbija ima sa trećim zemljama.\nNa sastanku je dogovoreno da se tokom predstojećeg Medjunarodnog privrednog sajma u Izmiru, čiji je Srbija zemlja partner, održi privredni forum dve zemlje na kome bi se razgovaralo o konkretnim oblicima saradnje u narednom periodu.\nLjajić: Investitor iz Azerbejdžana uskoro u poseti banjama\nLjajić: Izgubićemo potencijalne investitore zbog pada lire\nLjajić: Otvorimo granice za slobodan protok robe


SAD rizikuju širenje broja država s nacionalnim digit.porezom\nTanjug 17. januara 2020. 16:59\nPARIZ – Ako američki predsednik Donald Tramp na Svetskom ekonomskom forumu sledeće sedmice odbaci nova međunarodna pravila o oporezivanju digitalnih kompanija, SAD rizikuju da sve veći broj zemalja uvede nacionalne poreze tehnološkom divovima, saopštila je danas francuska vlada.\nFrancuski ministar finansija Bruno Le Mer želi da se SAD u Davosu obavežu na međunarodnu poresku reformu, a takođe vrši pritisak na Vašington da ukine pretnje carinama na francuski šampanjac, sir i luksuzne tašne kao čin odmazde protiv francuskog digitalnog poreza, prenosi Rojters.\nBlizu je dogovor o predlogu univerzalnog poreza koji je sačinila Organizacija za ekonomsku saradnju i razvoj (OECD), rekao je Le Mer dodajući da Vašington treba da učini „poslednji korak“ kako bi se postigao kompromis.\n„Predlog koji je na stolu je dobro rešenje. Nismo daleko od dogovora. Molimo naše američke prijatelje da narednih dana naprave poslednji korak“, rekao je Le Mer novinarima nakon razgovora sa šefom OECD-a Angelom Gurijom.\nVašington je zapretio da će uvesti carine do 100 odsto na francuske proizvode, u vrednosti od 2,4 milijarde dolara, nakon što je jednim istraživanjem američke vlade utvrđeno da će francuski digitalni porez naneti štetu tehnološkim kompanijama iz SAD-a.\nPariz je prošle godine uveo namet od 3,0 odsto na prihode od digitalnih usluga zarađene u toj zemlji za kompanije s prihodima većim od 25 miliona evra (27,78 miliona dolara) u Francuskoj i većim od 750 miliona evra širom sveta.\nTramp kaže da taj porez nepravedno cilja američke kompanije, dok Pariz odbacuje te optužbe.Trampova administracija smatra da reforma međunarodnih poreskih propisa, starih više desetina godina, treba da sadrži klauzulu koja će ih učiniti neobaveznim za američke kompanije.\nLe Mer je odbacio takvo rešenje nazivajući ga „promašajem“, i pozvao Vašington da podrži predlog OECD-a u formi u kakvoj je sačinjen.\nGurija je ponovio reči Le Mera, navodeći da je alternativa temeljnoj preradi međunarodnih poreskih propisa neizvodljiva.\n„Jedan multiplikovani poreski režim, multiplikovani sistem, multiplikovani porezi, svaki s različitim stopama i pristupima, to bi zaista bilo neizvodljivo“, rekao je Gurija, izveštava Rojters.


Tražite posao? Evo koje transportno-logističke firme zapošljavaju mlade bez iskustva! - Pluton Logistics\nChristian Levin novi generalni direktor kompanije Scania\n22/09/2020 22/09/2020 Milica Milosavljevic\tlogistika posao, Moja prva plata, oglasi posao vozaca, oglasi za posao, posao logistika, posao magacioneri, posao skladište, Posao transport, posao u logistici, posao viljušaristi, posao vozači, posao za kamiondžije, posao za magacionere, posao za saobraćajne inženjere, saobraćajni inženjeri posao, skladište posao\nM&B Trans, RALU, cargo-partner i Kuehne+Nagel samo su neke od kompanija koje su se prijavile za program Moja prva plata. Mlade kadrove u oblasti transporta i logistike traže i veliki sistemi, poput Elixir Grupe, Naftahema, Trayal korporacije, ali i državna preduzeća, kao što su Beogradski vodovod i kanalizacija, HIP Petrohemija…\nPrijavljivanje poslodavaca zainteresovanih da učestvuju u ovom projektu, osmišljenom da pruži priliku mlađima od 30 godina sa završenom srednjom školom ili fakultetom da steknu prvo radno iskustvo, otvoreno je do kraja ove nedelje – odnosno do 25. septembra. Nakon toga, zainteresovani kandidati će od 1. do 15. oktobra moći da se prijavljuju za oglašene pozicije.\nZanimalo nas je ko se u našoj branši dosada prijavio, kao i na kakve pozicije u oblasti transporta, skladištenja i logistike, kolege bez iskustva mogu da računaju. Po onome što smo videli, na zvaničnom sajtu programa Moja prva plata ,ponuda je raznovrsna!\nEvo nekih pozicija koje su nam privukle pažnju i za koje verujemo da će i vama biti zanimljive!\nInženjere, između ostalih, traže:\nElixir Group: saradnik vodnog transporta (Novi Sad, obrazovni profil: saobraćajni inženjer) i saradnik železničkog transporta (Šabac – inženjer železničkog saobraćaja);\nKontinental logistika: dispečer u međunarodnom transportu (Subotica, inženjer drumskog saobraćaja za međunarodni transport i špediciju);\ncargo-partner: referent drumskog transporta (Surčin, inženjer drumskog saobraćaja za međunarodni transport i špediciju); referent pomorskog transporta (Novi Sad, inženjer drumskog saobraćaja za međunarodni transport i špedicije); referent avio transporta (Surčin, inženjer drumskog saobraćaja za međunarodni transport i špediciju);\nMC Transportat Design and Simulation: inženjer saradnik (Palilula, Beograd, inženjer železničkog saobraćaja);\nKuehne+Nagel: referent za organizovanje transporta (Zemun, inženjer drumskog saobraćaja za međunarodni transport i špediciju) itd.\nOsim toga, kada je reč o pozicijama u sektoru transportnih opereacija, M&B Trans traži dispečera u transportu (Inđija), Trans Express Novi Sad referenta transportnih poslova, Transport kombi AS dispečera saobraćaja u Velikoj Plani, RALU administratora za transport, Konvoj trans ekonomistuu za domaći i inotransport (Kragujevac), California šped referenta logistike (Surčin) itd.\nVeliki broj firmi traži vozače teretnih vozila, a među njima su u i Trayal korporacija, Megga, Beogradski vodovod i kanalizacija (cisterne, teška teretna vozila, autodizalice…), Sinagoga Subotica, Kej Valjevo, M&B Trans itd.\nViljuškariste, između ostalih, traže Galeb Metal Pack Šabac, Jovšić Printing Centar Rakovica…\nI magacionere traži veliki broj preduzeća, a među njima su i Cooper Tire Rubber Company (Kruševac), Nikom (Kragujevac), Zlatno zrno (Bački Petrovac), Elixir Prahovo (Negotin), Borik (Palilula)…\nNa sajtu programa Moja prva plata možete pogledati kompletnu listu trenutnih pozicija na koje će kandidati moći da konkurišu u periodu od 1. oktobra do 15. oktobra. Kako se navodi, nakon što Nacionalna služba za zapošljavanje proveri ispunjenost uslova za učešće poslodavaca u programu i odobri poziciju, kandidati će imati uvid u detaljnije informacije. Takođe, lista pozicija će biti redovno ažurirana u skladu sa prijavama pozicija poslodavaca, pa postoji šansa da do kraja nedelje bude objavljeno još zanimljivih šansi za posao za mlade kadrove!\n← Optužbe za prevaru oterale Trevora Miltona sa čela kompanije Nikola\nPotpisan ugovor o izradi projektne dokumentacije za rekonstrukciju BARSKE pruge →\n15/12/2020 17/12/2020 marko\n09/11/2019 07/11/2020 marko


DRAMA U PORODICI MARJANOVIĆ, HITNA POMOĆ NOĆAS U 2 ODJURILA U BORČU: Brat Zorana Marjanovića u bolnici – Haber.ba\nMiloš, brat Zorana Marjanovića, koji se trenutno nalazi u pritvoru zbog sumnje da zna više nego što je rekao srbijanskoj policiji o ubistvu svoje supruge, srbijanske pjevačice Jelene Marjanović, hitno je prevezen u KBC Zemun.\nMiloš Marjanović - Kurir.rs\nMiloš je bio kod kuće i osjetio jake bolove, a ubrzo je počeo i da povraća. Tada je Hitna pomoć dobila poziv, i oni su imali intervenciju, ali budući da mlađem Marjanoviću nije bilo bolje, on je prevezen u bolnicu, prenosi “Kurir“…\nPodsjetimo, i Miloš je, kao i ostali članovi porodice Marjanović bio pod lupom policijske istrage zbog ubistva Jelene. Srbijanska policija je ispitivala sve članove porodice, jer je željela da nađe bilo koji trag kako bi se najmisterioznije ubistvo u Srbiji konačno riješilo.\nIako se pisalo mnogo toga o Milošu, on se nije obazirao na sve te navode. Sve vrijeme je tvrdio da je u vrijeme brutalnog zločina, spavao kod kuće.\nMiloš se čak vjenčao 24. septembra sa svojom dugogodišnjom djevojkom Milicom, koja je u poodmakloj trudnoći. Nisu pravili svadbu, samo su se vjenčali u opštini, a potom u kući Marjanovića priredili porodični ručak.\nTeme:bolnica, hitna pomoć, Jelena Marjanović, Miloš Marjanović, Zoran Marjanović


Porodice osuđenika tvrde da u KPZ Niš postoji masovno zaražavanje - Društvo - Dnevni list Danas\nUprava: Lažne vesti da je u niškom zatvoru epidemiološka situacija dramatična\nZorica Miladinović15.12.2020. 12:58\n22. decembra 2020. u 15.09\nNije sija nego vrat, da li ce uprava za izvrsenje krivicnih sankcija bar jednom biti iskrena i reci kakvo je stvarno stanje?.\nZasto bi bilo ko izmisljao bilo sta?\nNemamo mi decu koja treba da se puste na rekreativnu pa sad hocemo necemo. To su sve neciji sinovi, ocebi, braca i od kako mi je suprug tamo ja odgovorno tvrdim da je KPZ Nis najgora moguca ustanova koja postoji, kao i ljudi koji se nalaze tamo.. od samog vrha pa do dna..\nKultura • danas 18:10\nŽivot • danas 18:05\nProtest protiv režimskog nasilja počeo je večeras u 18 časova na Trgu republike u organizaciji pokreta Ne davimo Beograd, Ekološki ustanak i Otvorena platforma "Akcija". Prisutno je nekoliko uniformisanih policajaca i više hiljada građana.\nDruštvo • danas 17:36\nSEOS: Ukoliko zakoni o eksproprijaciji i referendumu ne budu povučeni sledi radikalizacija blokada\nU Srbiji će sutra biti oblačno, na severu suvo, u...\nNovinari ne smeju ni jednog trenutka da zaborave da...


Za ozakonjenje potrebna četiri "papira" - Smedia\nZa ozakonjenje potrebna četiri "papira"\nZA dve i po godine, otkako je usvojen Zakon o ozakonjenju, u Beogradu je legalizovano blizu 21.000 objekata. Od rešenih predmeta kasa gradske uprave "teža" je za oko milijardu dinara. Najveći uspeh je postignut u naselju Busije, gde pre tri godine nije bilo nijednog legalnog objekata, a sada je to pola naselja, odnosno blizu 500 kuća - kaže, za "Novosti", Nemanja Stajić, sekretar Sekretarijata za legalizaciju.\n- Da bi se objekat ozakonio, potrebno je da stranka dostavi izveštaj o zatečenom stanju, geodetski snimak, dokaz o vlasništvu i da donese uplatnicu kao dokaz da je plaćena taksa - objašnjava Stajić. - Poseban akcenat stavljamo na rešavanje individualnih stambenih objekata, jer...


Poljoprivredno osiguranje u Srbiji - Svijet Osiguranja ;\nPoljoprivredno osiguranje u Srbiji\nDatum objave: 01.01.1970. Broj 6 | Godina 2016\nOsiguranje u poljoprivredi ima veliki potencijal za razvoj na srpskom tržišu, jer je sada osigurano svega devet do deset procenata obradivih poljoprivrednih površina. Zbog sve češćih vremenskih nepogoda ukazuje se potreba i za novim vrstama osiguranja, a to je ujedno i nova poslovna prilika za osiguravajuće kuće. To potvrđuje i skorašnji primer kada je sneg u maju iznenadio proizvođače malina i uništio im dobar deo roda, a nisu imali potrebno osiguranje koje bi tu štetu nadoknadilo. Malinari su tada naveli da je problem što nemaju osiguranje plodova od štete od snega. Ali niko se nije nadao snegu u maju, ni malinari, a ni osiguravajuće kuće.\nTako da su neiskusni poljoprivrednici suočeni sa problemom kako odabrati odgovarajuće osiguranje i predvideti koja vremenska nepogoda će pogoditi rod i u koje vreme. Oni koji odluče da osiguraju svoje zasade, a za sada su malobrojni, uglavnom se osiguraju od grada ili poplava.\nKod malina, plod se osigurava uglavnom od grada, kao primarnog rizika, dok, kako navode u osiguravajućim kućama, osiguranje plodova od snega ne nudi ni jedna kompanija u Srbiji. Razlog je, kako su objasnili, mala potražnja za takvom vrstom usluge. Ipak, ako zainteresovanost poljoprivrednika bude veća, osiguravači su spremni da razmisle o uključivanju i takve vrste osiguranja u svoju ponudu.\nProizvođači malina najavili su i da će od osiguravajućih kuća zatražiti da im pre ovogodišnje berbe ponude i osiguranje od šteta izazvanih i drugim elementarnim nepogodama, a ne samo od grada.\nDržava i osiguravajuće kuće treba da rade na edukaciji stanovništva o značaju osiguranja, kako useva tako i domaćinstava. Neznanje o mogućnostima osiguranja često odvede poljoprivrednike na pogrešan put, pa ne znaju kada su osigurali rod, a kada biljku.\nOsiguranje roda od snega osiguravači nemaju u ponudi\nDirektor sektora za osiguranje poljoprivrede u kompaniji DDOR Novi Sad Lazar Bogdanović izjavio je da je kod osiguranja stabala, voćaka i čokota vinove loze i kod mladih zasada do stupanja u rod i zasada u rodu, osiguravač u obavezi da plati naknadu iz osiguranja za štete prouzrokovane oštećenjem ili uništenjem stabala i čokota od grada, požara, groma, oluje, snežne lavine, nagomilavanja snega i leda u krošnji, odronjavanja i klizanja tla.\n“Kod ovih osiguranja sam rod voća i grožđa nije osiguran od snega”, rekao je Bogdanović. On je rekao da štete od snega u mesecu maju do sada nisu bile česta pojava i da interesovanje poljoprivrednika za ovaj vid osiguranja nije bilo veliko, tako da je to osnovni razlog zašto ga nema u ponudi. Sa druge strane, kako navodi, sve izraženije promene vremenskih uslova svakako navode osiguravače da razmišljaju o novim vidovima osiguranja.\nOsiguravajuće kuće nemaju u ponudi osiguranje ploda od snega, ali su spremne da razmotre tu mogućnost ako bude zainteresovanih poljoprivrednika\nIstakao je da osiguranje roda, odnosno plodova voća, od snega u Srbiji ne radi nijedna osiguravajuća kuća, a kako navodi, koliko je poznato osiguranje od ovog rizika postoji u pojedinim državama u SAD-u.\nBogdanović je rekao i da je kod kompanije DDOR moguće osigurati useve od grada, od kog se i zaključuje najveći broj osiguranja, zatim od oluje, mraza, poplave, kao i rizika kod osiguranja stabala i čokota.\n“Takođe se može zaključiti osiguranje plastenika, osiguranje od gubitka semenskog kvaliteta, a kod nekih voćnih vrsta i stonog grožđa i osiguranje gubitka kvaliteta od grada. Gubitak kvaliteta je moguće osigurati kod jabuke, kruške, breskve, a prvi smo uveli i osiguranje gubitka kvaliteta kod kajsije, šljive, višnje i trešnje”, dodao je on. Bogdanović je ocenio i da se prema podacima te osiguravajuće kuće ove godine vidi veća zainteresovanost poljoprivrednika za osiguranjem i izrazio očekivanje da će se ovaj trend nastaviti. U Triglav osiguranju navode da se u toj osiguravajućoj kući od nagomilavanja snega i leda u krošnji mogu osigurati stabla drveća i čokoti vinove loze i to do stupanja u rod, kao i stabla i čokoti u rodu u vidu posebnog pokrića koje pored ovog rizika pokriva i rizike grada, požara, groma, oluje, snežne lavine, odronjavanja i klizanja tla. “Usevi i plodovi ne mogu da se osiguraju od rizika oštećenja od snega osim u vidu ovog osiguranja”, kažu u Triglavu.\nNavode i da u ovom trenutku ne razmišljaju da ovo pokriće uključe u ponudu, jer do sada nisu imali ni jedan zahtev osiguranika koji bi im ukazao na potrebu za ovim vidom osiguranja.”Ukoliko bi se pojavilo značajnije interesovanje za ovakvim osiguranjem, bili bismo spremni da ga razmotrimo”, objašnjavaju u toj osiguravajućoj kompaniji. Prema njihovim podacima, niko u Srbiji nema u svojoj ponudi osiguranje useva i plodova od rizika snega osim u vidu osiguranja stabala voća i čokota vinove loze, kao što je to slučaj i u toj kompaniji.\n“U zemljama u okruženju, koliko je nama poznato, u kojima posluje Triglav grupa, ovaj vid osiguravajućeg pokrića takođe ne postoji”, precizirali su u Triglavu. Ta osiguravajuća kuća u ponudi ima i najtraženije pokriće: grad, požar i udar groma, kao i ostala dopunska posebna osiguranja: oluju, poplavu, prolećni mraz, gubitak semenskog kvaliteta, osiguranje semenskog kukuruza od mraza, gubitak količine i kvaliteta plodova voća i stonog grožđa, osiguranje useva i plodova u staklenicima i plastenicima.\nOcenjuju i da je interesovanje poljoprivrednih proizvođača za osiguranje u blagom porastu, jer su brojni rizici koje nose nestabilni vremenski uslovi očigledni. Ipak, kako navode, platežna moć, neobaveštenost i nepoverenje dovode do činjenice da je svega oko 10 odsto obradivih površina u Srbiji osigurano.\n“Da bismo motivisali poljoprivrednike neophodno ih je uputiti u prednosti obezbeđivanja svoje proizvodnje, uz informacije o pogodnostima koje obezbeđuje država”, navode u Triglavu.\nU Triglav osiguranju navode da su na tržištu najtraženija osiguranja – grad, požar i udar groma, kao i gubitak količine i kvaliteta plodova voća kao posledica grada.\nPoljoprivreda čini 11 % BDP-a\nPoljoprivreda je od vitalnog značaja za Srbiju sa značajnim učešćem u BDP-u od više od 11 odsto i udelom u izvozu od više od 15 odsto. U Srbiji je registrovano više od 630.000 poljoprivrednih gazdinstava, a u poljoprivredi je zaposleno oko 1,4 miliona radno sposobnog stanovništva. Srbija je prošle godine proizvela oko 100.000 tona maline, a najveći deo namenjen je izvozu. U izvozu Srbije malinarstvo učestvuje sa 250 miliona evra.\nMinistarstvo poljoprivrede će podržati nove vrste osiguranja\nU Ministarstvu poljoprivrede za Svet osiguranja kažu da prate trendove na tržištu osiguranja i da će podsticajnim merama podržati svaki novi vid osiguranja. “Cilj je zaštita dobiti poljoprivrednih proizvođača u situaciji kada dođe do osiguranog slučaja”, navode u Ministarstvu. Preko mera subvencionisanja premija osiguranja, to ministarstvo pruža podršku i sigurnost poljoprivrednicima, jer se na taj način kontroliše rizik od vremenskih nepogoda, a ujedno podstiče razvoj tržišta osiguranja.\nInteresovanje poljoprivrednih proizvođača za osiguranje je u porastu\n“Prema saznanjima na osnovu komunikacije sa osiguravajućim društvima, prostora za dalji razvoj ima, jer je ovom merom pokriveno svega oko osam primarnih poljoprivrednih proizvođača, kako po vrednosti proizvodnje, tako i po broju zahteva”, kažu u resornom Ministarstvu. Na osnovu dosadašnje realizacije, procenjuju da se uočava sve veće interesovanje poljoprivrednika za ovaj vid podrške. Ministarstvo poljoprivrede je od 2006. godine uvelo regresiranje osiguranja, a podrška se obračunava u iznosu od 40 procenata od visine premije osiguranja za životinje, useve, plodove, višegodišnje zasade i rasadnike osigurane od rizika umanjenja prinosa. U 2015. godini od ukupno 342.232 aktivnih poljoprivrednih gazdinstava 19.804 gazdinstva podnelo je zahtev za regres premije osiguranja, odnosno svega oko šest odsto. Od ove godine regres osiguranja za područja sa otežanim uslovima za obavljanje poljoprivredne proizvodnje je sa 40 odsto povećan na 45 odsto.\nBolje se osigurati, nego se kasnije kajati\nKompanija Dunav osiguranje, u saradnji s magazinom Agrobiznis, organizovala je na Novosadskom sajmu tematsku radionicu pod nazivom “Poslovanje i unapređenje poljoprivredne proizvodnje u Srbiji”. Direktor regiona prodaje Sever kompanije Dunav osiguranje Goran Mačkić rekao je da je cilj radionice da se skrene pažnja na činjenicu da je bolje osigurati imovinu i useve, nego se kasnije kajati zbog pretrpljene štete. “Nažalost, osiguranja se svi sete kada dođe do neke katastrofe”, naglasio je Mačkić. Naveo je da je nivo osiguranja u poljoprivredi u poslednjih dve do tri godine sa pet do osam procenata podignut na 12 do 15 odsto, ali je istakao da je od 2,5 miliona hektara obradivih površina u Srbiji osigurano svega devet procenata što, kako je rekao, ukazuje na to da je kod nas svest o potrebi osiguranja još uvek na niskom nivou.\nDržava i osiguravajuće kuće treba da rade na edukaciji stanovništva o značaju osiguranja useva i osiguranja domaćinstava.”Vidimo da nam se iz godine u godinu dešavaju razne prirodne katastrofe, a mi nismo tako bogata država da svake godine možemo da obnavljamo kuće, stanove ili imanja i da možemo da istrpimo štetu na neosiguranim usevima”, rekao je Mačkić.\nOn je naglasio da država čini značajne napore da stimuliše osiguranje useva i domaćinstava tako što regresira 40 odsto od premija osiguranja i istakao da je “loptica u dvorištu individualnih poljoprivrednih proizvođača koji bi trebalo da shvate veliki značaj osiguranja”.\nStručnjaci predlažu obavezno osiguranje u poljoprivredi\nAgroekonomski analitičar Milan Prostran zalaže se za to da osiguranje u poljoprovredi bude zakonski obavezno, pre svega za poljoprivredne proizvođače koji koriste subvencije države, jer bi se na taj način izbegle nedoumice šta, kada i kako osigurati. “Na taj način se beži od rizika, a proizvođači se štite od bankrota”, ocenio je Prostran za Svet osiguranja. Proizvođači u Srbiji, kako navodi, uglavnom osiguraju rod i finalni proizvod, a veoma retko ili uopšte ne osiguravaju biljku, odnosno kulturu i voćku, a ni stablo, na primer maline. “Nama često u poljoprivredi stradaju voćne vrste i vinogradi, upravo u fazi rasta, ne kao finalni proizvod nego u fazi vegetacije, i to je veliki problem”, istakao je Prostran. Prostran ocenjuje i da se kao najbolje rešenje pokazalo kada je veliki deo proizvodnje u okviru zadružnog, odnosno državnog sektora, zakonom bio obavezan da osigurava.\nOko 90 odsto osiguranja u poljoprivredi spada u osnovna osiguranja, odnosno kod useva i plodova osiguranje od grada, požara i groma\n“Tada je veliki deo useva i proizvodnje bio sačuvan kroz osiguranje i rizik se smanjio”, istakao je on.\nPravo pitanje je, prema rečima Prostrana, da li je moguće na neki način osiguranje uvesti kao obavezno i naveo da se zalaže za to da se pre svega korisnici državnih sredstava, odnosno subvencija, uz pomoć države obavezno osiguraju. “Ovako ćemo stalno voditi polemiku šta osiguravati i kada osiguravati”, rekao je on i dodao da bi zakonom trebalo do kraja urediti i šta je to elementarna nepogoda i kada se proglašava.Istakao je da se takvi kriterijumi moraju precizirati zakonom i da ih ne treba stavljati na potpunu dobrovoljnost, jer će se uvek javljati polemika koji deo roda je osiguran i od čega je šteta nastala, a primer je, kako navodi, sneg u maju koji je oštetio maline.\n“Uglavnom, kada se desi šteta od snega, ona se nanosi biljci, jer sneg uglavnom ne pada u vreme kada je plod došao za rod”, rekao je Prostran. Ove godine kada je sneg u maju pao u Zapadnoj Srbiji polemisano je jer je osiguran plod koji je za branje, ali nisu osigurani delovi biljke koje nosi plod, jer je bio u začetku.\nVažno unapred znati šta je osigurano i od kojih rizika\nSamostalni savetnik Udruženja za bankarstvo, osiguranje i druge finansijske institucije Privredne komore Srbije Vladimir Đorđević kaže za Svet osiguranja da Srbija registrovanim poljoprivrednim gazdinstvima već godinama subvencioniše premiju osiguranja u jako visokom iznosu i da je ta subvencija značajno doprinela rastu osiguranja u poljoprivredi. Stepen pokrivenosti, kako ocenjuje, i dalje je daleko od zadovoljavajućeg.\nĐorđević je ocenio i da je važno unapred znati šta je osigurano i od kojih rizika.”Korisnici osiguranja mogu biti zadovoljni svojim osiguranjem, odnosno mogu imati ispunjena očekivanja od osiguranja, samo ukoliko su pre nastanka štete upoznati sa svim dometima i ograničenjima svog osiguravajućeg pokrića”, istakao je on. Prema njegovim rečima, imajući u vidu značaj poljoprivrede za ukupnu privredu Srbije, može se reći da postoji i obaveza da se pronađe odgovarajući model rasta osiguranja u ovoj oblasti. Ukoliko se želi veća pokrivenost osiguranjem, kako navodi, neophodna je liberalizacija prodajne mreže u smislu stvaranja uslova za kapilarni pristup svakom pojedinačnom osiguraniku. “Privredna komora Srbije duže vreme već inicira da se omogući da i fizička lica koja nisu upisana u registar preduzetnika mogu obavljati poslove zastupanja kao sporednu delatnost, ukoliko imaju ugovor sa osiguravajućim društvom, u svojstvu zavisnog zastupnika. Na taj način bi se stvorili uslovi za proširenje distributivne mreže osiguranja, odnosno obezbedio bi se kapilarni pristup tržištu osiguranja što je cilj svakog društva za osiguranje, a sami troškovi pribavljanja osiguranja sveli bi se na najnižu meru”, istakao je Đorđević.\nSvest poljoprivrednika o potrebi osiguranja u Srbiji i dalje je niska, a problem je i neinformisanost proizvođača koji često ne znaju koje osiguranje bi im bilo potrebno kako bi se zaštitili na najbolji način. I pored vremenskih nepogoda koje zadese srpsku poljoprivredu skoro svake godine, proizvođači i dalje “gledaju u nebo” i nadaju se da nevolja neće zadesiti baš njih. Na poljoprivrednicima ostaje da se odluče da osiguraju svoje zasade, a na osiguravajućim kućama da svoju ponudu prilagode njihovim potrebama.


FEJSBUK POTVRDIO - HAKERI UPALI U PROFILE 30 MILIONA LJUDI - Beograduživo.rs\nTrenutno ste naHome » FEJSBUK POTVRDIO – HAKERI UPALI U PROFILE 30 MILIONA LJUDI\nFEJSBUK POTVRDIO – HAKERI UPALI U PROFILE 30 MILIONA LJUDI\nBy NR InTeam on\t 13. октобра 2018. INFO\nKako su saopštili iz kompanije Fejsbuk, nedavno je došlo do najvećeg hakerskog napada u istoriji ove društvene mreže u kojem su ukradeni podaci skoro 30 miliona korisničkih računa. Iz kompanije nisu imenovali napadača, a naveli su da FBI aktivno istražuje ko je počinio napad.\nDosad nije bilo jasno koliki broj podataka je iskorišten, ali nedavno je kompanija saopštila da su hakeri imali pristup brojevima telefona i mailovima više od 29 miliona korisnika,\nOd tih 29 miliona korisnika, hakeri su se domogli i dodatnih podataka: pola, grada u kojem žive, rođendana, podataka o uređaju sa kojeg pristupaju Fejsbuku, zadnjih 10 mesta na kojima su se „prijavili” na društvenoj mreži i zadnjih 15 pretraga. Za još milion korisnika hakeri su pokušali, ali nisu uspeli da dođu ni do kakvih podataka.\nIzvršni direktor Fejsbuka Mark Cukerberg rekao je da su napadači imali mogućnost da pogledaju privatne poruke ili postove na nalogu, ali da nema podataka da su to i učinili. Kompanija je rekla da će sve hakovane korisnike obavestiti u narednih nekoliko dana.\nPRETHODNA VESTZOMBI ŠETNJA DANAS U CENTRU GRADA\nSledeća vest GRAĐANI RAZOČARANI – UPRAVNIKA NI NA VIDIKU, ALI RAČUNI STIŽU REDOVNO?


Pao Instagram i u Srbiji: Korisnici širom sveta prijavljuju probleme\nBroj prijava problema u radu Instagrama dramatično je porastao posle 13 sati, a prethodno je bilo problema u radu i danas pre podne, preneo je sajt Daundetektor.Problem je nemogućnost da se postavi priča ili objava i logovanje preko Fejsbuka.Pod oznakom #instagramdown na mreži Tviter u poslednjih nekoliko minuta postavljeno je više stotina tvitova iz celog sveta. Neki korisnici pitaju o čemu se radi, neki obaveštavaju druge, dok se treći šale na česte probleme u radu društvene mreže.Za sada nije poznato kad će se sve vratiti u normalu.\nsvet, srbija, instagram, nauka i tehnologija\n13:36 02.09.2021 (Osveženo: 13:45 02.09.2021)\nKorisnici Instagrama širom sveta u poslednjih posla sata prijavljuju probleme u radu te društvene mreže.\nBroj prijava problema u radu Instagrama dramatično je porastao posle 13 sati, a prethodno je bilo problema u radu i danas pre podne, preneo je sajt Daundetektor.\nProblem je nemogućnost da se postavi priča ili objava i logovanje preko Fejsbuka.\nPod oznakom #instagramdown na mreži Tviter u poslednjih nekoliko minuta postavljeno je više stotina tvitova iz celog sveta. Neki korisnici pitaju o čemu se radi, neki obaveštavaju druge, dok se treći šale na česte probleme u radu društvene mreže.\nAll of us running to Twitter to confirm that Instagram is down #instagramdown pic.twitter.com/JabJYQDlzf\n— R (@rushpacked) September 2, 2021\nZa sada nije poznato kad će se sve vratiti u normalu.


Stoni tenis: Velika pojačanja Jevtović, Karakašević i Milošević\nod Neša M. 2 jula, 2014 11216\nStonoteniski klub Crvena zvezda poslednjeg dana prelaznog roka dobio je tri velika pojačanja. U redove crveno-belih stigli su učesnici Olimpijskih igara Marko Jevtović, iskusni Aleksandar Karakašević, kao i Bojan Milošević.\nMarko Jevtović je već bio član Zvezde u periodu od 1996. do 2006. godine. Član je fancuskog Ruana, a zahvaljujući novom pravilu da srpski igrači koji igraju u inostranstvu od ove godine mogu da nastupaju i u domaćim klubovima Marko se vratio u svoj tim. Sa crveno-belima je već osvajao titule, a sa njim će ekipa biti znatno jača u novom šampionatu. Aleksandar Karakašević ima 38 godina. Veliko je ime srpskog stonog tenisa višestruki učesnik Olimpijskih igara i osvajač brojnih odličja na velikim takmičenjima. Iako je navijač Partizana Karakašević je pre svega profesionalac i istakao je da će pružiti maksimum u dresu Crvene zvezde. Prethodne sezone je osvojio Kup Španije sa Kartahenom. Još jedan bivši igrač crno-belih, Bojan Milošević, biće u timu silno pojačane Crvene zvezde u narednom prvenstvu Srbije.\nZvezda će sa ovom trojicom vrhunskih stonotenisera jurišati na titulu prvaka, a podršku će im pružiti i nosioci igre iz prethodne sezone Miloš Savić i Luka Marković. Nema sumnje da će crveno-beli biti glavni favorit za osvajanje trofeja, koji se u ovom sportu čeka već nekoliko godina.\nPavićević: „Sve vreme sam želeo da ostanem u Zvezdi“\nZorana Arunović vodi na svetskoj rang listi\n2 jula, 2014 15:57


Otvoren 'Air Serbia' Premijum salon na beogradskom aerodromu - Novosti - Turistički svet\nOtvoren "Air Serbia" Premijum salon na beogradskom aerodromu\nNacionalna aviokompanija danas je otvorila svoj business lounge na Međunarodnom aerodromu "Nikola Tesla" u Beogradu.\nPremijum salon, koji se nalazi u tranzitnoj zoni između izlaza A5 i A6, prvi je namenski salon za putnike jedne avio-kompanije u Srbiji. Biće otvoren 24 časa dnevno i pružiće prijatno iskustvo putovanja gostima u Biznis klasi, kao i Silver, Gold i Platinum članovima Er Srbija Etihad Guest programa lojalnosti kada putuju na letovima Er Srbije i Etihad ervejza. Salon će takođe biti otvoren za kod šer partnere Er Srbije čiji gosti putuju Biznis klasom na letovima koje obavlja Er Srbija.\nEr Srbija Premijum salon je svečano otvoren ceremonijom presecanja vrpce, nakon čega je usledio obilazak novog objekta i koktel kome su prisustvovali Siniša Mali – predsednik Nadzornog odbora Er Srbije i gradonačelnik Beograda, i Dane Kondić, generalni direktor Er Srbije. Svečanosti su takođe prisustvovali visoki državni zvaničnici, članovi izvršnog menadžment tima Er Srbije, kao i predstavnici turističkog sektora i medija.\nSavremenog stila, koji je inspirisan brendom i imidžom Er Srbije, novi salon je osmišljen tako da gostima obezbedi mogućnost da uživaju u prijatnom i mirnom okruženju u kojem mogu da se opuste, napune energijom, obeduju, rade ili da se zabave pre nego što se ukrcaju na let.\nEr Srbija Premijum salon, koji se prostire na 398 kvadratnih metara, može da primi osamdeset gostiju i ima poslovni centar, besplatni bežični internet, električne adaptere i USB priključke za napajanje uređaja, odvojen prostor za obedovanje, prostrana kupatila sa tuš-kabinama, multikonfesionalne prostorije za molitvu, izbor domaće i strane dnevne štampe i periodike, kao i udobne fotelje u prostoru predviđenom za relaksaciju.\nGosti salona će moći da uživaju uz prepoznatljivi izbor hrane i pića Er Srbije, gde mogu da biraju između obroka u restoranu sa menijem ili sa bogatog “švedskog stola” koji sadrži izbor specijaliteta inspirisanih srpskom i internacionalnom kuhinjom. Vina lokalnih srpskih proizvođača, uključujući vinarije "Radovanović" i "DiBonis", upotpunjuju širok izbor alkoholnih i bezalkoholnih pića, koji uključuje aperitive, žestoka pića i likere, koje obezbeđuje partner salona "Rakia Bar". Poznati beogradski kafić "Kafeterija" će obezbediti autentični doživljaj ispijanja kafe, dok su brojni drugi brendovi pokazali zainteresovanost da se uključe u ponudu Premijum salona Er Srbije.\nJoš jedna jedinstvena odlika salona je posvećena grupa od šest specijalnih predstavnica za podršku gostima, koje će biti lako uočljive po svojim posebno skrojenim poslovnim odelima. One će pratiti goste na putu do Premijum salona i iz njega, i odgovarati na pitanja i nedoumice koji bi gosti mogli da imaju. Predstavnice su završile sveobuhvatan program obuke Etihad ervejza u Abu Dabiju.


RTCG - Radio Televizija Crne Gore - Nacionalni javni servis :: Društvo :: Odluka o karantinu u Zoganju pogrešna / print=true\nCUNGU PISAO MARKOVIĆU 24. 02. 2020. 10:17 >> 10:16 2\nCUNGU PISAO MARKOVIĆU\nOdluka o karantinu u Zoganju pogrešna\nPredsjednik Nove demokratske snage Forca Nazif Cungu, uputio je pismo premijeru Dušku Markoviću u kojem izražava zabrinutost povodom najave da se bivša kasarna JNA u Zoganju nadomak Ulcinja, razmatra kao potencijalna lokacija karantina za koronavirus. Kako je istakao, takva odluka je pogrešna i ne može se donositi u uskom krugu ljudi bez prisustva predstavnika ove partije.\n"Svjestan sam da je sama priroda problema jako osjetljiva i da su društveno-političke prilike ozbiljne. Međutim, smatramo da je čak pomisao da se ovakva institucija postavi u Ulcinju, u turističkom gradu, pogrešna, pa čak i štetna u ovim okolnostima. U zadnjih nekoliko mjeseci, građani Ulcinja su više puta izrazili neslaganje i razočarenje nestručnim i sujetnim upravljanjem gradom, u kojem se bitne odluke, mahom pogrešne i štetne, donose u konsultacijama samo sa pojedinima, a ne svim partnerima. Najava postavljanja karantina dodatno raspiruje negativne emocije građana, koji s pravom su zabrinuti za svoju budućnost u ovom gradu, u kojem građani imaju najmanje plate i penzije na primorju dok grad ima najveći potencijal razvoja u Crnu Goru. Slučaj karantina nam daje negativan dojam da je praksa donošenja odluka bez konsultacija sa partnerima prenijeta i na državni nivo", ističe Cungu.\nKako je dodao, građani Ulcinja stalno ukazuju da su nezadovljni nivoom usluga javnog zdrastvenog sistema u Crnoj Gori.\n"Molimo Vas da u duhu sveobuhvatnog društvenog dijaloga koji ste najavili, ne dozvolite da se ovakve teme razmotre u uskom krugu bez prisustva naših predstavnika", zaključuje se u saopštenju Nazifa Cungua.\n12:25 Prijave protiv 32 firme i 31 osobe zbog utaje poreza\n06:53 Članstvo u NATO blokiralo rusko miješanje u CG\n06:43 Saradnja opozicije preduslov za uspjeh\n06:36 Izviđaj zbog proslave Spasovdana u Kučima\n06:29 Realizovano 608 miliona eura javnih nabavki\n06:25 Pravo na isplatu depozitu nema 396 klijenata\n06:20 Kiša i pljuskovi, do 21 stepen


Radio Šumadinac > Forum > OPŠTI FORUMI > Sport > Rukomet > Srbija razocarala, Hrvatska lako protiv Crne Gore\n16.01.2014 06:05 #1\nARHUS - Rukometaši Srbije izgubili su večeras u Arhusu od selekcije Rusije sa 27:25 (14:14), u utakmici drugog kola C grupe prvenstva Evrope u Danskoj.\nSrbija je u prvom kolu pobedila Poljsku (20:19), dok je Rusija izgubila od Francuske (35:28).\nMeč je odigran pred oko 2.000 gledalaca, a sudili su Sabroso i Raluj iz Španije.\nSrbija: Vujin 6 (4), Nikčević 4, Manojlović, Toskić 1, Stanić (pet odbrana), M. Ilić 2, Radivojevixh, Milić (šest odbrana), Prodanović 3, Stojković, N. Ilić 1, Rnić, Mitrović, Zelenović 2, D. Nenadić 1, P. Nenadić 5.\nRusija: Bogdanov (18 odbrana), Levšin, Polakov, Puškin, Šiškarev 1, Kovalev 4, Jevdokimov 5, Skopincev 4, Atman 4, Gorbok 4, Kudinov, Šelmenko 4, Igropulo 1, Afitulin, Aslanjin, Žitnjikov.\nIzabranici selektora Vladana Matića razočarali su slabom igrom, neorganizovanom i u napadu i u odbrani, pa su propustili priliku da novim bodovima obezbede plasman u drugu fazu takmičenja.\nSlično kao na startnom meču protiv Poljske srpski rukometaši odigrali su večeras i protiv Rusa, s tim što su ovoga puta teren napustili pognutih glava.\nKrenuli su dobro, poveli sa 5:3 i 8:4, a potom je usledio pad u igri, što su Rusi iskoristili i preokrenuli na 9:8. Ipak, na odmor se otišlo nerešenim rezultatom, a onda je usledio potpuni i neshvatljiv pad koncentracije srpskog tima, od kojeg se nije oporavio do kraja meča.\nLoša realizacija i propusti u odbrani doprineli su da Rusija za tili čas stekne plus četiri, Srbija ostane bez gola punih osam i po minuta i kola su neumitno krenula nizbrdo.\nGolman Vadim Bogdanov bio je nepremostiva prepreka za srpske rukometaše, Jevdokimov, Atman, Šelmenko i ostali rešetali su Stanićevu mrežu, pa je epilog mogao da se nasluti pet minuta pre kraja utakmice.\nSelektor Matić je nastojao da izmenama i savetima razdrma letargičnu ekipu, međutim, od toga nije bilo ništa. Očajnim napadom i nesigurnom odbranom malo šta je moglo da se uradi, a samo tračak nade doneli su Zelenović za minus jedan (24:23) i Vujin za izjednačenje iz sedmerca.\nZnatno konkretniji Rusi brzo su uzvratili koristeći neshvatljive greške protivnika, Atman i Kovaljev doneli su u finišu nedostižna tri gola prednosti (27:24), a Nikčević je pred kraj samo ublažio potpuno zaslužen poraz srpske reprezentacije.\nU poslednjem kolu C grupe Srbija u petak od 20.15 sati igra protiv Francuske.\nCrnogorci su samo u prvom poluvremenu bili ravnopravni protiv favorizovanih Hrvata, koji su u nastavku snažnim tempom srušili njihov otpor i zabeležili ubedljivu pobedu.\nC grupa (Arhus): Rusija - Srbija 27:25 (14.14)\nOd 20.15 sati igraju Poljska i Francuska.\nD grupa (Kopenhagen): Crna Gora - Hrvatska 22:27 (12:13)\nOd 20.15 sati igraju Belorusija i Švedska.\nMatić: Greške su nas skupo koštale\nRukometaši Srbije nisu krili razočaranje posle poraza od Rusije, a selektor Vladan Matić ocenio je da su gubitku očekivanih bodova najviše doprinele mnogobrojne greške, i njegove i njegovih izabranika.\n"Promašili smo mnogo zicera, bili nervozni i napravili dve pogrešne izmene, a četiri minuta sa igračem manje zbog toga bilo je previše. Nastao je haos, ušao nam je sedmi igrač i to je to. Ja sam pogrešio sa izmenama, nisam stigao da reagujem", izjavio je Matić, a prenosi sajt Rukometnog saveza Srbije.\n"Prvu grešku nisam ni video da li je bila, a kod druge, Petar Nenadić je želeo da uđe pre vremena, imao veliku želju da postigne gol. Desilo se...", dodao Matić.\nOn je istakao da su Zelenović i Draško Nenadić "dali neku novu energiju", a da je jedna odbrana nedostajala za rezultatski priključak.\n"Primili smo gol sa igračem manje i tada je trebalo da uhvatimo priključak. Dugo sam čekao da proradi prva bekovska postava, ali nije išlo, to je moja greška i preuzimam je na sebe. Nadam se da ćemo imati energije i snage da pokažemo više u narednom meču", kazao je Matić.\nNezadovoljstvo odigranim i doživljenim u „Enerdži Areni“ u Arhusu ocrtavalo se na licima srpskih reprezentativaca, Draško Nenadić je ocenio da pokušaj vraćanja u meč nije bio dovoljan, a Rastko Stojković je priznao da su Rusi zasluženo slavili.\n"Bili su bolji, pobedili su. Ako ima neko bolji od nas, neka izađe na teren. Danas nismo mogli bolje i to je to, imaš 60 minuta da odigraš, mi to nismo uradili. Nadam se da ćemo odigrati kvalitetnije, jer ako budemo ovako igrali protiv Francuza mi nemamo šta da tražimo", smatra Stojković.\nPetar Nenadić je naveo da su on i saigrači sami krivi za poraz od Rusa.\n"Dosta smo grešili i u odbrani i u napadu. Opet smo promašili brojne zicere, što sa šest, što sa devet metara i to je odlučilo pobednika. Nismo odigrali na nivou koji znamo i Rusija je zasluženo pobedila", objasnio je on.\n"Predstoji meč sa Francuskom, verovatno ćemo pre znati da li smo prošli u drugi krug ili ne. Moramo da imamo snage za preokret, da dobro analiziramo gde smo grešili i probamo da iznenadimo trikolore", zaključio je Nenadić.\nZadnji Post: 15.07.2012, 20:39


SVET ŠOKIRAN IZGLEDOM UBICE: Novi detalji smrti devojke iz migrantskog prihvatilišta – Nadlanu.com\nSVET ŠOKIRAN IZGLEDOM UBICE: Novi detalji smrti devojke iz migrantskog prihvatilišta\nObjavljeno 29. jan 2016. / 13:40:55\nOn je Aleksandru Meher više puta ubo nožem dok je pokušavala da prekine svađu u prihvatilištu gde su smeštena deca od 14 do 17 godina, koja su u Evropu stigla bez roditelja.\nIzvor iz policije rekao je da je Aleksandra umrla spašavajući život drugom migrantu koga je Kalif Nur napao nožem. Švedski tužioci priznali su da ne znaju da li je Kalif Nur, koji navodno ima 15 godina, njegov pravi identitet.\nFirst picture Somali migrant, 15, charged with murder of asylum worker https://t.co/K5CTGtmPUs via @MailOnline\n— jackie stuart (@auldcove) January 28, 2016\nNaime, 'dečji' zahtevi za azil u Švedskoj najbrže se obrađuju, pa zato neki odrasli muškarci lažu i govore da su tinejdžeri, što je uradio i Kalif. On na saslušanju nije želeo da kaže ništa u svoju odbranu, a u pritvoru će ostati do 11. februara.\nTužiteljka Linda Viking rekla je da će osumnjičenom biti suđeno kao da ima 15 godina, ali da je u toku provera njegovog identiteta.\n- Proveravamo njegov datum rođenja i ime kako bismo se uverili da su podaci tačni - rekla je.\nIzvor je odbacio bilo kakve sumnje da je ubistvo bilo seksualno motivisano. Dodao je kako se osumnjičeni noć pre napada žalio da se ne oseća dobro i kako nije uopšte spavao. Sumnja se kako Nur ima psihičkih problema, kao i da je imao nervni slom nekoliko sati pre ubistva kao posledicu traume iz prošlosti i žalio se da čuje 'glasove u glavi'.\nWoman killed in stabbing at Swedish asylum centre named as Alexandra Mezher, 22: https://t.co/Qnn0tmIjAy pic.twitter.com/ZVqeFjSZW1\n— The Local Sweden (@TheLocalSweden) January 26, 2016\nTinejdžer se trenutno nalazi u psihijatrijskoj bolnici u predgrađu Geteborga.


Sem Fabrici posetio je Rogljevačke i Rajačke pivnice\nDrugog dana posete istočnoj Srbiji, šef Delegacije Evropske unije u Republici Srbiji, ambasador Sem Fabrici posetio je Rogljevačke i Rajačke pimnice. U okviru projekta „#EUzaTebe – za kulturno nasleđe i turizam“, na Rajačkim pimnicama biće sprovedeni infrastrukturni radovi – elektrifikacija, vodosnabdevanje i popločavanje ulica. Planovi za eventualne infrastrukturne radove za Rogljevačke pimnice, su još uvek u fazi razmatranja mogućih prioriteta.\n„Dolazim iz zemlje u kojoj vino ima viševekovnu tradiciju, ali do sada nisam video sela koja su izgrađena samo zbog vina. Pimnice su me očarale i siguran sam da ću ih sigurno još makar jednom posetiti. Rogljevačke i Rajačke pimnice imaju neverovatan potencijal za razvoj turizma. Siguran sam da će pimnice, kroz projekat Evropske unije, opet doživeti svoje zlatno doba i da će biti prepoznate kao jedinstveno mesto za uživanje“, navodi ambasador Fabrici.\n„Veoma sam srećan jer sam upoznao mnogo mladih koji žele da nastave tradiciju svojih porodica. Neki od njih su već šesta generacija proizvođača vina, a nadam se da će ih biti daleko više u budućnosti.“ – izjavio je ambasador.\nU toku obilaska Rogljevačkih pimnica, Vladimir Veličković, predsednik Opštine Negotin, je istakao – „Obećali smo ambasadoru Fabriciju da ćemo u roku od mesec dana imati sve potrebne dozvole za pokretanje infrastrukturnih radova na pimnicama. Uz podršku Evropske unije, Opština Negotin će uspeti da podigne nivo turističke ponude, ne samo Negotina, već cele istočne Srbije. Uživao sam u društvu ambasadora i radujem se predstojećim aktivnostima koje se realizuju kroz projekat #EUzaTebe – za kulturno nasleđe i turizam“.\nObeležavanje Evropske nedelje sporta u Srbiji\nSunčano vreme i dobra takmičarska atmosfera obeležili su Sportski dan na centralnom trgu u Zrenjaninu, manifestaciju kojom je započelo obeležavanje Evropske nedelje sporta u...\nDelegacija Evropske unije u Srbiji i National Geographic Srbija organizuju konkurs za najbolju fotografiju nastalu u Srbiji „Žene u fokusu“. Fotografije dostavite u periodu od 20....


TMG u ministarstvu obrazovanja:Planiraju nove predstave – RTV BPK\nTMG u ministarstvu obrazovanja:Planiraju nove predstave\n7. Februara 2018.\tBosansko-podrinjski kanton\nČlanovi Teatra mladih Goražde (TMG) danas su posjetili Ministarstvo za obrazovanje mlade nauku, kulturu i sport gdje su s resornim ministrom Damirom Žugom razgovarali o radu ovog perspektivnog teatra te predstavili svoje planove za naredni period.\nU sklopu svojih budućih projekata, članovi Teatra mladih predstavili su niz planova od kojih je kao najznačajnije izdvojeno pokretanje aktivnosti na uspostavi Resursnog centra za mlade te rad na novoj predstavi.\nMinistar za obrazovanje mlade nauku, kulturu i sport Damir Žuga zahvalio je članovima ovog teatra na dosadašnjoj saradnji, kao i svim aktivnostima koje su kroz svoj rad realizovali u oblasti kulture i jačanja kapaciteta mladih.\nTokom sastanka članovi Teatra mladih upoznati su sa planiranim sredstvima u budžetu resornog ministarstva za 2018. godinu na ekonomskim kodovima za kulturu i neprofitne organizacije namijenjene mladima.\nIstičući značaj goraždanskog Teatra mladih u oblasti razvoja kulture, kao i angažmana i afirmacije mladih, ministar Damir Žuga iskazao je opredjeljenje za pružanje jače podrške projektima ovog teatra, ali i svim drugim udruženjima mladih u 2018. godini, te sa ovog sastanka uputio inicijativu da predstave Teatra mladih budu zastupljene na manifestacijama obilježavanja značajnih datuma i događaja u BPK Goražde, koje će se održati tokom ove godine.


FBI će imati direktan pristup podacima internet korisnika u SAD - Biznis i Finansije\nHome\tVestiPolitika i društvo\tFBI će imati direktan pristup podacima internet korisnika u SAD\nPodaci o tome koje su internet stranice posećivali građani SAD moći će da budu dostupne i za FBI, i to bez naloga. U toku nedavnog glasanja za jedan amandman Patriotskog zakona u SAD, Senat ove države pristao je da agencijama za sprovođenje zakona omogući pristup podacima o „internet istoriji“, bez potrebe da prvo dobiju nalog.\nSledeće nedelje bi trebalo da se „obnove“, odnosno ponovo izglasaju delovi Patriotskog zakona koji se odnose na nadzor stanovništva. Neki senatori borili su se protiv ove odluke, ali je njihov predlog da se nadziranje ograniči odbijen jer nije bilo dovoljno glasova.\nGrčka će ovog vikenda otvoriti 515 organizovanih plaža


Konkretni stavovi Beograda o pregovorima o Kosova biće poznati u ponedeljak\nDogovor o stavljanju rezolucije na dnevni rade Skupštine postignut je na sastanku predsednika parlamenta Predraga Markovića sa šefovima svih poslaničkih grupa, izuzev Demokratske stranke.\nPosle sastanka poslanik Srpskog pokreta obnove Sanja Čeković rekla je novinarima da su se sve stranke koje su bile na dogovoru sa predsednikom Parlamenta, osim Demokratske, složile sa tekstom rezolucije i zauzele jedinstven stav u rešavanju tog problema.\nNiko od učesnika tog sastanka nije mogao da potvrdi da li će se poslanici Demokratske stranke pojaviti na sednici Parlamenta u ponedeljak i da li će glasati za predloženu rezoluciju jer je u međuvremenu predsednik te partije Boris Tadić izneo predlog o formiranju dva entiteta na Kosovu koji nije sadržan u rezoluciji.\nŠef poslaničke grupe i potpredsednik Demokratske stranke Dušan Petrović izjavio je ta će partija vrlo brzo saopštiti svoj stav: Vrlo pažljivo analiziramo tekst rezolucije i naredne korake koje ćemo preduzeti narednih dana, rekao je Petrović.\nDemokratska stranka, rekao je Petrović, nije imala konsultacije sa premijerom o rezoluciji i posebnim pismom ukazala je Vladi na važne činjenice neophodne da bi se na dobar način donosile odluke o Kosovu.


Beograd, 20. novembar 2019 - Kroz brojne aktivnosti, kao i svakog 20. novembra, UNICEF u Srbiji je jubilarni 30. put obeležio godišnjicu donošenja Konvencije o pravima deteta - Svetski dan deteta.\nUNICEF je danas obradovao brojnu decu i njihove roditelje balonima i simboličnim poklonima sa ciljem da skrene pažnju na važnost poštovanja dečijih prava.\nSa njima su se družili UNICEF-ovi „fejseri“ koji su roditelje upoznali sa postignutim rezultatima organizacije u ovoj godini, uz poziv svima da se priključe promenama za decu kroz redovne mesečne donacije.\nTokom tri decenije od usvajanja Konvencije o pravima deteta, puno toga je urađeno. Ubrzana digitalizacija, klimatske promene, produženi konflikti i masovne migracije novi su globalni izazovi na koje treba odgovoriti jer potpuno menjaju detinjstva.\nKao najosetljivija kategorija u svakom društvu, deca se danas suočavaju sa novim pretnjama koja ugrožavaju njihova prava.\nDa saznate kako i Vi možete da se priključite i pomognete da svako dete ima najbolje uslove za odrastanje posetite Klub prijatelja UNICEF-a i pomozite UNICEF-u u ostvarenju ove misije.


Sopharma Trading širi svoje poslovanje u Srbiji\nSopharma Trading, najveća bugarska kompanija po ostvarenim prihodima u farmaceutskom sektoru, spremna je da proširi svoje poslovanje na srpskom tržištu i postane strateški investitor u regionu. O planovima za dalji razvoj su govorili izvršni direktor Sopharma Trading Group, Dimitar Dimitrov, i izvršni direktor kompanije u Srbiji, Miloš Ristić.\nKao inovator u ključnim segmentima farmaceutskog tržišta – veleprodaji, maloprodaji, medicinskoj opremi, Sopharma Trading planira da implementira svoj uspešan i raznovrstan model poslovanja u Srbiji i celom regionu.\nU sklopu planiranog ostvarivanja kontinuiranog dinamičnog rasta, kompanija je započela regionalnu ekspanziju pre tri godine otvaranjem prve poslovne jedinice u Beogradu, sa fokusom na ekskluzivne brendove namenjene očuvanju zdravlja i lepote.\nOva kompanija je 2017. godine postala većinski vlasnik firme Lekovit.\n– Prvi korak je da postanemo lideri u Srbiji značajnim širenjem poslovanja i logističkog potencijala. Ovakav model razvoja koristićemo kao osnov regionalne ekspanzije, jer Sopharma Trading posmatra ceo region Istočne Evrope, a posebno Balkan, kao izuzetnu priliku za rast – naveo je Dimitar Dimitrov.\nOn je istakao da će kompanija primenjivati najbolje svetske prakse, moderne tehnologije i inovacije.\nU toku je konkurs za Medis Awards


Vučić ponovo “napumpava” vojsku – Da li je Srbija u većoj opasnosti od rata ili Vučića? – Gerila\nGerila > Svet > Vučić ponovo “napumpava” vojsku – Da li je Srbija u većoj opasnosti od rata ili Vučića?\nVučić ponovo “napumpava” vojsku – Da li je Srbija u većoj opasnosti od rata ili Vučića?\nobjavljeno na Mar. 03, 2020 u 8:22 pm 03/03/2020\nI pored toga što je predsednik Srbije Aleksandar Vučić rekao da će Srbija stati sa kupovinom oružja, u intervjuu za izraelski list najavio je kupovinu, ne tako male količine naoružanja od Izraela. Koji je motiv za naoružavanje – modernizacija vojske ili političko balansiranje?\nSrbija je odvojila veliku sumu novca za naoružanje u poslednjih par godina u vidu ruskih helikoptera, ruskog sistema protivvazdušne opreme i delova za ruske migove. Unapređivanje naoružanja i oružje iz Rusije uznemirilo je Zapad. O potencijalnim posledicama po Srbiju, zbog takve kupovine, u novembru je govorio zvaničnik Stejt departmana,\n„Postoji doza zabrinutosti zbog raspoređivanja ruske vojne opreme na teritoriji Srbije, ali i zbog mogućnosti da Srbija zahteva specifične ruske sisteme, što bi vodilo riziku da joj se uvedu posebne sankcije zbog kupovine vojne opreme“, rekao je specijalni izaslanik SAD za Balkan Metju Palmer.\nPosle ovih Palmerovih reči, a pre susreta sa Putinom, predsednik Vučić je, u decembru, drugačije govorio o reformi vojske.\n„To ne znači kupovinu oružja kao što naši ljudi misle, naprotiv, čak ćemo da stanemo sa kupovinom oružja“, rekao je tada Vučić.\nKupovina je zaista stala. Sve dok Vučić, pre nekoliko dana, nije otišao u Vašington. Tada je dao intervju za izraelski list, “Džeruzalem post”, u kome je rekao da Srbija namerava da kupi oružje od Izraela i da ta nabavka „neće biti mala isporuka“.\nDa li je naoružavanje vojske Srbije Vučićeva (bes)potrebna ili politička odluka?\nIzbor prodavaca oružja svakako je, kako kaže analitičar Aleksandar Radić, politički motivisan i sredstvo za afirmaciju Srbije u međunarodnim odnosima.\n„U tom kontekstu stvaranja spoljnopolitičkih referenci, Izrael je naredna stavka – uopšte nije bitno šta će da se kupi, bitno je da se kupi. Tako da bismo mogli očekivati da se kupi nešto i od Amerikanaca, jer to bi onda bila ona višnjica na vrhu kolača, da bi bilo jasno, da kada pričamo o kupovini naoružanja nije primarno pričati o modernizaciji vojske i izboru tehnike, nego o tome šta to znači u spoljopolitičkom ambijentu”, smatra Aleksandar Radić.\nAmerikanci su zakon o uvođenju sankcija zemljama koje kupuju rusko naoružanje uveli još u avgustu 2017. godine. U Beogradskom centru za bezbednosnu politiku smatraju da je srpska vlast trebalo brže da reaguje i dugoročnije da planira s kim će poslovati.\n„Nabavke naoružanja uvek jesu povezane sa spoljnom politikom, ali ova vrsta balansiranja može biti opasna jer je skupa. Dakle, imate različite vrste delova naoružanja, koje je onda mnogo skuplje dugoročno održavati, morate da nabavljate različite delove, obučavate ljude za različite vrste održavanja i sve to može da šteti vojsci više nego da joj koristi”, kaže Katarina Đokić iz Beogradskog centra za bezbednosnu politiku.\nSagovornici portala N1 kažu da i slanje političkog signala Moskvi da se njihovo naoružanje neće kupovati kao nekada, nosi određeni rizik. Naime, narednih decenija Srbija bi upravo od Rusa trebalo da kupuje rezervne delove za naoružanje koje je, takođe, od njih i kupila.\nAna Brnabić izrazila želju da radi kampanju Aleksandru Vučiću\nSrbija u grupi zemalja sa najvećim padom sloboda u poslednjoj deceniji!


Sumorne prognoze stručnjaka u Srbiji | Al Jazeera Balkans\nSumorne prognoze stručnjaka u Srbiji\nVruć krompir u vidu rješavanja pitanja Kosova nakon predstojećih parlamentarnih izbora u Srbiji značit će veliki posao ko god dođe za kormilo vlade.\nReakcije u Srbiji na odluku Vijeća EU\nReakcije političke javnosti u Srbiji na odluku Vijeća Evropske unije (EU) sežu od opozicionih ocjena da je za neuspjeh odgovorna Vlada i da za to treba dati ostavku, pa do stajališta vlasti i nevladinih udruženja da odgađanje kandidature neće imati privredne posljedice i da je to odgođena, ne i propuštena prilika.\nSumorno, kao i vremenske prilike nad Beogradom, u najkraćem bi se mogle opisati prognoze stručnjaka dan posle odluke Brisela da dodjelu statusa kandidata Srbiji odloži do februara ili marta.\nEvropska priča Srbije teško da će do proljeća imati sretan kraj, smatra politički analitičar Đorđe Vukadinović.\n"Ja nisam optimista kada je u pitanju februar, mart, kada je ta srpska čuvena kandidatura. Inače, ne verujem da nešto ima u skorijoj i doglednoj budućnosti od srpske evropske priče", kazao je Vukadinović za Al Jazeeru.\n"Samo je pitanje koliko će se udaljiti jedni od drugih. Nema nikakve sumnje da skoro tu braka neće biti, jedino je dilema da li će Vlada i predsednik Tadić ići na neko zaoštravanje i neko ratovanje, simboličko političko sa Briselom, ili će pokušati kao što su prvi nagoveštaji da pomirljivo nastupaju u nadi da će tamo naići na sagovornika i razumevanje na drugoj strani."\nPreviranja u samoj Evropi\nVruć krompir u vidu rješavanja pitanja Kosova nakon predstojećih parlamentarnih izbora u Srbiji značit će veliki posao ko god dođe za kormilo vlade, prenosi novinarka Al Jazeere Anne Marie Ćurćić.\nPri tome se ne smiju previdjeti ni previranja unutar same Evrope, kaže profesor beogradskog Fakulteta političkih nauka Predrag Simić.\n"Mislim da ne treba izgubiti iz vida da se juče desilo nešto jako važno u Evropi, a to je da je jedna Evropa nestala i da je došla jedna drugačija Evropa, Evropa u više brzina, Evropa koja će u svojoj prvoj brzini biti mnogo čvršće integrisana, koja će možda biti manje demokratska, Evropa koja će više biti pripremljena za izazov krize i da će Srbija i dalje morati da računa sa takvom Evropom", smatra Simić.\n"I to je ono što je najvažnije iskustvo i najvažnija lekcija za naše političare, koji će morati da u narednim danima i mesecima definišu odnos i prema takvoj Evropi".\nA poruka Evrope više je nego jasna: samo napredak u dijalogu Beograda i Prištine vodi ka zelenom svijetlu za dobijanje statusa kandidata za članstvo.\nReakcije na odgodu odluke o statusu Srbiji\nSrbiji u martu uslovljeni status kandidata


Dragičević na suđenju Mladiću: 'Ne znam za ratne zločine u Sarajevu'\nNaslovnica NAJNOVIJE Nacija Dragičević na suđenju Mladiću: ‘Ne znam za ratne zločine u Sarajevu’\nDragičević na suđenju Mladiću: ‘Ne znam za ratne zločine u Sarajevu’\nSarajevo, Holandija ̶ Svjedočeći u Odbranu Ratka Mladića, bivši oficir Vojske Republike Srpske (VRS) Luka Dragičević izjavio je da “ne zna ni za jedan slučaj ratnih zločina” u Sarajevu.\nPukovnik Dragičević, bivši pomoćnik komandanta Sarajevsko-romanijskog korpusa VRS-a za moral, vjerska i pravna pitanja, rekao je da su se srpske snage isključivo branile na sarajevskom ratištu i da je njihova strategija bila “odbrana životnog prostora srpskog naroda” od brojčano nadmoćnog neprijatelja, izvijestio je Birn Justice Report.\nOpsade grada, kako je izjavio Dragičević, nije bilo zbog postojanja tunela ispod aerodroma, a srpska vojska blokirala je Prvi korpus Armije BiH (ABiH), a ne civilno stanovništvo.\nDragičević je tvrdio i da nikada nije čuo za plan srpske strane o podjeli Sarajeva.\nMladić, bivši komandant Glavnog štaba VRS-a, optužen je za terorisanje stanovništva Sarajeva artiljerijskim i snajperskim napadima, genocid počinjen u Srebrenici i još sedam opština, progon nesrpskih civila i uzimanje pripadnika UNPROFOR-a za taoce.\nNavod optužnice da je VRS u proljeće 1995. godine uzela za taoce pripadnike UNPROFOR-a, izlažući ih kao živi štit od vazušnih napada NATO-a, Dragičević je negirao tvrdnjom da su “plavi šljemovï” bili “ratni zarobljenici” zato što su se “stavili na stranu neprijatelja”.\nDragičević je rekao da je zarobljavanje međunarodnih vojnika naredio Glavni štab VRS-a. Tokom unakrsnog ispitivanja, prihvatio je da bi uzimanje pripadnika UNPROFOR-a za taoce bilo protivno međunarodnom ratnom pravu, ali je insistirao da oni u konkretnom slučaju “nisu bili taoci, već ratni zarobljenici”.\n“Uzimanje talaca nije u skladu sa međunarodnim ratnim pravom, ali uzimanje ratnih zarobljenika jeste”, kazao je svjedok i dodao da “nikada nije čuo da je neko iz Glavnog štaba VRS-a naredio da se uzmu taoci”.\nUpitan da li je i vezivanje “plavih šljemova” za objekte VRS-a koji su bili potencijalne mete NATO-a u skladu sa zakonima ratovanja, Dragičević je odgovorio da je “znao da to nije u skladu sa međunarodnim ratnim pravom”, kada je “iz medija saznao” o tome.\nMeđunarodnoj zajednici i njenim snagama u BiH, po Dragičeviću, “nije se moglo vjerovati” zato što su bili “na muslimanskoj strani”.\nSuđenje Mladiću biće nastavljeno u srijedu 9. jula.


Politika: Ana Brnabić: Srbija vojno neutralna, ali pouzdan partner NATO - BalkaniYUm.TV '); } //]]>\nNavela je da su očuvanje međunarodnog mira i bezbednosti izazov za celu međunarodnu zajednicu, kao i da je Srbija u potpunosti posvećena vrednostima Ujedinjenih nacija kada je reč o očuvanju mira.\nAna Brnabić je kazala da Srbija potvrđuje da je privržena saradnji sa zemljama EU i institucijama Unije time što učestvuje u operacijama UN-a i EU za očuvanje mira za očuvanje mira.\n"Srbija je pokazala da je spremna da preuzme svoj deo tereta i podeli odgovornost u suočavanju sa migrantskom krizom", rekla je Ana Brnabić i istakla značaj zajedničkih snaga Vojske Srbije i Ministarstva unutrašnjih poslova angažovanih na obezbeđenju državne granice.\n"Nastavak ekonomskih reformi, povećanje konkurentnosti, kao i zajednički infrastrukturni projekti naša su budućnost", rekla je predsednica Vlade Srbije.


Protest "Jedan od pet miliona", 30. novembar 2019. - Dan u Beogradu\nNaslovna » BG svaštara » Politika » Protest „Jedan od pet miliona“, 30. novembar 2019.\nProtest "Jedan od pet miliona", 30. novembar 2019.\nAh Neša 26. novembar 2019. Politika Postavite komentar\nOvaj protest pada na godišnjicu od prvog protesta u Kruševcu.\nU najavi jubilarnog 52. protesta piše:\n„Prošlo je godinu dana od jedne razbijene glave, godinu dana od prve pobune koja je pokrenula maraton revolucija i pobuna protiv diktatorskog režima. Za tih godinu dana pokazali smo istrajnost, pokazali smo da ništa ne može da nas zaustavi i odvrati od ideje da promenimo izvitoperen sistem.\nKrajnje je vreme da pokažemo i snagu i da odbranimo prvu oslobođenu instituciju, instituciju koja je vratila nadu i veru građanima dokazavši da su promene moguće. Pozivamo sve koji su ovih godinu dana šetali sa nama, u kom god gradu to bilo, da se pridruže šetnji i ove subote“. (danubeogradu.rs)\nPrethodni RUTA festival u Beogradskom dramskom pozorištu\nSledeći Aktuelne izložbe u Beogradu – decembar 2019.


DONACIJA PLASTENIKA KAO DOPRINOS SOCIO-EKONOMSKOJ INKLUZIJI - Jefimija TV, Kruševac\nObjavljeno: 22.09.2020. By Goran Nikolić\nU okviru projekta „Direktna socio-ekonomska pomoć ugroženim porodicama i pružiocima socijalnih ustanova u lokalnim zajednicama u Srbiji“ koji sprovodi ASB i Nemačko ministarstvo spoljnih poslova u saradnji sa Gradskom upravom Kruševac, danas su potpisani ugovori sa porodicama kojima će biti donirani plastenici i poljoprivredna mehanizacija. Ukupno 22 korisnika sa teritoriji grada Kruševca potpisala su ugovore o donaciji plasteničkih jeinica od ASB-a koji će biti realizovani do kraja tekuće godine. Ovom prilikom istaknut je značaj dugogodišnje saradnje izmedju ASB-a i grada Kruševca na projektima ekonomskog osnaživanja kao i ulaganjima Nemačke Vlade u ovaj sektor u Srbiji.\nASB i Ministarstvo spoljnih poslova Nemačke godinama sarađuju na projektima u Kruševcu i ostalim opštinama gde pomažu socijalno ugroženim porodicama i marginalnim grupama, a samo za ovaj projekat izdvojeno je oko 187 hiljada evra što je duplo više nego prošle godine kada je ista akcija realizovanja u Srbiji. ASB će u okviru ovog projekta podeliti 80 ekonomskih grantova u vidu plastrenika, sistema kap po kap i prateće opreme socijalno ugroženom stanovništvu u Beloj Palanci, Lučanima, Čoki i Kruševcu. Nakon potpisivanja ugovora, a uporedo sa dodelom grantova, svim korisnicima će biti održane i terenske obuke “Osnove plasteničke proizvodnje”, gde će se na praktičan način upoznati sa plasteničkom proizvodnjom, potencijalnim rizicima i problemima sa kojima se proizvođači mogu susreti, ali i koracima ka uspešnoj i profitabilnoj proizvodnji dobara.\nProjekat finansira nemačko ministrstvo spoljnih poslova, a implementira ASB uz podršku lokalnih samouprava. Cilj projekta jeste da doprinese socio-ekonomskoj inkluziji veoma ugroženih porodica i pojedinaca u Srbiji i da stvori bolje uslove za njihv život i zaposlenje.